text:
Рөстәм Хәмитов ЮНЕСКО эштәре буйынса Рәсәй комиссияһының дөйөм йыйылышында ҡатнашты Фото: Рәсәй Сит ил эштәре министрлығының матбуғат хеҙмәте
Рөстәм Хәмитов ЮНЕСКО эштәре буйынса Рәсәй комиссияһының дөйөм йыйылышында ҡатнашты
Рөстәм Хәмитов ЮНЕСКО эштәре буйынса Рәсәй комиссияһының дөйөм йыйылышында ҡатнашты Фото: Рәсәй Сит ил эштәре министрлығының матбуғат хеҙмәте
ӨФӨ, 2016 йыл, 26 апрель. /«Башинформ» мәғлүмәт агентлығы, Александр Смирнов/.
25 апрелдә Мәскәүҙә Башҡортостан Башлығы Рөстәм Хәмитов ЮНЕСКО эштәре буйынса Рәсәй комиссияһының дөйөм йыйылышында ҡатнашты, уны Рәсәйҙең сит ил эштәре министры Сергей Лавров алып барҙы.
ЮНЕСКО-ның Генераль конференцияһының 38-се сессияһында 2030 йылға тиклемге осорға Үҫеш өлкәһендә глобаль көн тәртибен ғәмәлгә ашырыу бурыстарына ойошманың программалы эшмәкәрлеге адаптацияһына старт бирелде, тип билдәләне Сит ил эштәре министрлығы башлығы.
«Евразияла мәҙәни хеҙмәттәшлек буйынса даими платформа булдырыу йәһәтенән Рәсәй Президенты Владимир Путиндың ҡушыуына ярашлы, май айында Башҡортостанда «Евразия киңлегендә мәҙәни-ара диалог» тигән халыҡ-ара конференция ойошторола», – тип хәбәр итте Сергей Лавров. – Уның сиктәрендә «Ебәк юлы» ЮНЕСКО проекты линияһы буйынса мәҙәни-ара эш итеү мәсьәләһен тикшереү күҙаллана.
Генераль конференцияның 38-се сессияһында Геофәндәр һәм геопарктар буйынса халыҡ-ара программаның уставы ҡабул ителде. Шулай итеп, геопарктар селтәре ЮНЕСКО-ның геологик программаһының бер өлөшөнә әүерелде.
– Рәсәй төбәктәренең ЮНЕСКО эшмәкәрлегенең ошо йүнәлеше менән ҡыҙыҡһыныуы шатландыра, – тип һыҙыҡ өҫтөнә алды Сергей Лавров. – Мәҫәлән, Башҡортостан геопарк булдырыу буйынса илебеҙҙәге тәүге пилот проектын эшләү буйынса ғариза әҙерләй.
Йыйылышта ҡатнашыусылар республиканы Рәсәй менән ЮНЕСКО араһында хеҙмәттәшлекте нығытыу программаларын тормошҡа ашырыуҙа ҡатнашыусы әүҙем төбәктәрҙең береһе булараҡ билдәләне.


c: text/html

text:
Башҡортостандың Мәғариф министрлығы төбәктең иң яҡшы 30 мәктәбен билдәләне
ӨФӨ, 2014 йыл, 26 декабрь. /«Башинформ» мәғлүмәт агентлығы, Эльмира Сабирова/.
Башҡортостандың Мәғариф министрлығы төбәктең 30 иң яҡшы белем биреү ойошмалары исемлеген иғлан итте. Ведомствоның дөйөм белем биреү һәм дәүләт йомғаҡлау аттестацияһы бүлеге начальнигы урынбаҫары Наталья Кот һүҙҙәренсә, исемлек төҙөгәндә түбәндәге критерийҙар: һуңғы өс йылда уҡыусыларҙың Бөтә Рәсәй олимпиадалары һөҙөмтәләре, йомғаҡлау этабында еңеүсенең булыуы, 2014 йылда Берҙәм дәүләт имтиханының уртаса балдары иҫәпкә алынған. Йәки тәү сиратта уҡытыусылар коллективының һәм белем биреү ойошмаһының эш һөҙөмтәлелеге баһалана.

robotstxt: allowed

filter: keep


text:
Рөстәм Хәмитов Электрон белем биреүҙе үҫтереү буйынса совет ултырышын уҙғарҙыФото: Олег Яровиков
Рөстәм Хәмитов Электрон белем биреүҙе үҫтереү буйынса совет ултырышын уҙғарҙы
Рөстәм Хәмитов Электрон белем биреүҙе үҫтереү буйынса совет ултырышын уҙғарҙыФото: Олег Яровиков
ӨФӨ, 2015 йыл, 16 октябрь. /«Башинформ» мәғлүмәт агентлығы, Александр Смирнов/.
15 октябрҙә Рөстәм Хәмитов Өфөнөң 159-сы мәктәбендә Башҡортостан Республикаһы Башлығы ҡарамағындағы Электрон белем биреүҙе үҫтереү буйынса советтың күсмә ултырышын үткәрҙе. Унда Совет ағзалары, шулай уҡ республиканың профилле министрлыҡ һәм ведомство, юғары уҡыу йорттары вәкилдәре ҡатнашты.
Ултырыш башланыр алдынан төбәк етәксеһе «Башҡортостанда электрон белем биреү» порталының презентацияһы менән танышты, унда уҡыусылар һәм студенттар, шулай уҡ өҫтәмә һөнәри күнекмәләр алырға теләүселәр өсөн электрон курстар бирелгән.
— Электрон белем биреү мәсьәләһен шәхси контролгә алдым. Киләсәгебеҙ ошондай мәктәптәр һанын арттырыуға бәйле, — тине республика Башлығы.
Рөстәм Хәмитов электрон университет булдырыу кәрәклеген билдәләне.
Республика Хөкүмәте Премьер-министры урынбаҫары Дмитрий Шаронов Башҡортостанда электрон белем биреү үҫеше стратегияһы хаҡында һөйләне. Уның һүҙҙәренсә, был өлкәләге төп бурыстар — белем биреү хеҙмәттәрен алыу өсөн үҙәктәр асыу, контент әҙерләү буйынса компаниялар йәлеп итеү, даими йәшәгән урында уҡыу мөмкинлеге.
Башҡортостандың Мәғлүмәтләштереү һәм «Асыҡ республика» системаһының эш итеүе мәсьәләләре буйынса дәүләт комитеты рәйесе Ринат Шәғәлин республикала электрон белем биреүҙе үҫтереү буйынса саралар планын тәҡдим итте. Тәүге этапта ошо процестың берҙәм методологияһын әҙерләү күҙ уңында тотола. Артабан төбәктәге юғары уҡыу йорттарының белем биреү системаларын берләштереү мөһим. 2016 йылдан иһә электрон курстар әҙерләү һәм Белем биреү сифатын мониторинглау үҙәген булдырыу башланасаҡ.
Фекер алышыу барышында М.Аҡмулла исемендәге Башҡорт дәүләт педагогия университеты ректоры Рәил Әсәҙуллин вузда электрон белем биреү өлкәһендә алдынғы мәктәптәрҙең тәжрибәһен дөйөмләштереү менән шөғөлләнгән үҙәк асыу тәҡдимен индерҙе.
Рөстәм Хәмитов мәктәптәрҙә электрон белем биреү системаһын үҫтереү өсөн йылына дөйөм суммаһы 30 миллион һум тәшкил иткән Башҡортостан Республикаһы Башлығы гранттарын булдырырға ҡушты.
Төбәк етәксеһе шулай уҡ Электрон белем биреүҙе үҫтереү буйынса совет ултырышын йышыраҡ үткәреү кәрәклеген билдәләне һәм Башҡортостандың Мәғарифты үҫтереү институты ректоры Рәмил Мәжитовтың киләһе ултырышты Мәғарифты үҫтереү институтында ойоштороу тәҡдимен хупланы.


text:
Башҡортостан вәкилдәре Алжирҙағы II Халыҡ-ара нефть-газ күргәҙмәһендә ҡатнашасаҡ
Башҡортостандың эшлекле даирәләре вәкилдәре бөгөн Хасси-Мессауд ҡалаһында үтәсәк II Халыҡ-ара нефть-газ күргәҙмәһендә ҡатнашыу өсөн Алжир Республикаһына юлланды. Визит 5-нән 13 мартҡа тиклем дауам итәсәк.
Делегацияны БР сәнәғәт һәм инновацион сәйәсәт министрының беренсе урынбаҫары Хәлил Рәхимов етәкләй. Уның менән бергә БР Дәүләт Йыйылышы – Ҡоролтайҙың Сәнәғәт, транспорт, төҙөлөш, элемтә һәм эшҡыуарлыҡ буйынса комитеты рәйесе Наил Ҡотлогилдин һәм БР Сауҙа-сәнәғәт палатаһы вице-президенты Павел Бармин да сәфәргә сыҡҡан. Ҡатнашыусы предприятиелар араһында «Пакер» фәнни-производство фирмаһы» яуаплылығы сикләнгән йәмғиәте, «Бурсервис» фәнни-производство предприятиеһы» асыҡ акционерҙар йәмғиәте , «БашИнноТек» инновация-инжиниринг үҙәге» фәнни предприятиеһы, шулай уҡ ете ситтән тороп ҡатнашыусы бар.
Халыҡ-ара нефть һәм газ күргәҙмәһенә барыуҙан тыш, сәфәр программаһында Рәсәйҙең Алжирҙағы Илсеһе менән осрашыу, дәүләт компаниялары етәкселәре, Алжирҙың Энергетика министрлығы вәкилдәре менән эшлекле контакттар ҙа планлаштырылған.
БР Сауҙа-сәнәғәт палатаһы вице-президенты Павел Барминдың әйтеүенсә, республика предприятиеларының геологик разведкалауҙағы, нфть һәм газ сығарыуҙағы, углеводород сеймалын транспортлауҙағы компетенцияларын күрһәтеү, шулай уҡ Алжир баҙарына сығыу өсөн урындағы эшҡыуарҙар менән тура бәйләнештәр булдырыу визиттың төп маҡсаты булып тора.
Хәтерегеҙгә төшөрәйек, февралдә Өфөгә рәсми визит менән Алжир Халыҡ Демократик Республикаһының Рәсәй Федерацияһындағы Ғәҙәттән тыш һәм Тулы хоҡуҡлы илсеһе Смаил Шерги әфәнде килеп киткәйне. Рәсәй яғы менән хеҙмәттәшлекте нығытыу һәм төбәктәр менән бәйләнештәр булдырыу был визиттың төп маҡсаты ине. Әүәлерәк Алжир Советтар Союзы ғалимдары, атап әйткәндә, тиҫтәләрсә йылдар дауамында был илдә эшләгән Өфө нефть институты (әле Өфө дәүләт нефть техник университеты) уҡытыусылары менән тығыҙ хеҙмәттәшлек алып барған.
Республиканың эшлекле даирәләренең Алжир илсеһе Смаил Шерги менән беренсе осрашыуы 2011 йыл аҙағында Мәскәүҙә үткәйне. Унда нефть һәм газ сығарыу һәм углеводород сеймалын эшкәртеү өлкәһендә ике яҡҡа ла файҙалы хеҙмәттәшлекте үҫтереү мөмкинселектәре тикшерелде. Һәм Алжир дипломаты менән осрашыу барышында профилле предприятиеларҙың производство һәм фәнни ҡеүәттәре менән ентекләберәк танышыу өсөн нефть һәм газ комплексы белгестәре менән алмашыу тураһында килешеү төҙөлдө.


text:
Лямблиоз
Лямблиоз — кешенең аш һеңдереү юлын зарарлаусы паразитар ауырыу; эсәк лямблийы йоғоуҙан килгән бер күҙәнәкле микроскопик хайуан[1].
Тыуҙырыусы — иң ябайҙарҙың Lamblia intestinalis (Giardia lamblia) төрө. Фекаль‑ораль юл менән йоға (ҡайнамаған һыу, йорт хайуандары аша һ.б.). Инкубация осоро 10—15 көн.
Йөкмәткеһе
Төп симптомдары[үҙгәртергә | вики-тексты үҙгәртергә]
Метеоризм, өйәнәк һымаҡ ҡорһаҡ ауыртыуының ҡабатланыуы, дуоденит, энтерит һ.б. Ихтимал булған өҙлөгөүҙәр: үт бүлеп сығарыу юлдарының шешеүе, мальабсорбция синдромы. Диагностикалауҙа клиник һәм лаб. тикшеренеү мәғлүмәттәре ҡулланыла. Дауалау медикаментоз.
Профилактика[үҙгәртергә | вики-тексты үҙгәртергә]
Ауырыуҙарҙы һәм циста йөрөтөүселәрҙе иртәрәк асыҡлап дауалау, шәхси гигиена ҡағиҙәләрен үтәү, тирә‑яҡ мөхит объекттарын санитарлы һаҡлау.
Тикшеренеүҙәр[үҙгәртергә | вики-тексты үҙгәртергә]
Лямблиоз проблемалары буйынса фәнни тикшеренеүҙәр Медицина университетында алып барыла: ашҡаҙан‑эсәк юлы ағзалары ауырыуҙары булған балаларҙа лямблиоз клиник‑лаборатория үҙенсәлектәре өйрәнелә (Р.Ә.Әхмәтова), балаларҙа лямблиоз инвазияһы булғанда, аш һеңдереү ағзалары ауырыуҙарының хроник үҙенсәлектәре тикшерелә (Г.Т.Туперцева).
Иҫкәрмәләр[үҙгәртергә | вики-тексты үҙгәртергә]
- ↑ Русско-башкирский словарь медицинских терминов (В.З.Гумеров, 1981)
Әҙәбиәт[үҙгәртергә | вики-тексты үҙгәртергә]
- Популярная медицинская энциклопедия. М.: «Советская энциклопедия», 1979.


text:
Өфөнөң абруйлы конгресс майҙансығы булараҡ позицияһын нығытыу мөһим — Рөстәм Хәмитов Фото: Олег Яровиков
Өфөнөң абруйлы конгресс майҙансығы булараҡ позицияһын нығытыу мөһим — Рөстәм Хәмитов
Өфөнөң абруйлы конгресс майҙансығы булараҡ позицияһын нығытыу мөһим — Рөстәм Хәмитов Фото: Олег Яровиков
ӨФӨ, 2016 йыл, 10 август. /«Башинформ» мәғлүмәт агентлығы, Арина Рәхимҡолова/.
Өфө илдең алдынғы сәнәғәт, фәнни, мәҙәни, спорт үҙәктәренең береһе статусын нығытырға тейеш. Башҡортостандың баш ҡалаһына башҡа төбәктәрҙән һәм илдәрҙән туристар килһен өсөн ысын мәғәнәһендә уңайлы ҡала мөхитен булдырыу мөһим. Республика Башлығы Рөстәм Хәмитов «Вечерняя Уфа» гәзитенә биргән интервьюһында ошо хаҡта белдерҙе.
«Туристик инфраструктураны даими үҫтерергә, яңы ҡыҙыҡлы маршруттар, ял итеү урындары булдырырға кәрәк. Өфөнөң абруйлы конгресс майҙансығы, ҙур халыҡ-ара саралар үткәреү урыны булараҡ позицияһын нығытыу зарур. Әле үк аҙна һайын тиерлек әһәмиәтле симпозиумдар, форумдар ойошторабыҙ», — тине Рөстәм Хәмитов.
2019 йылда баш ҡала йәйге Халыҡ-ара балалар уйындарын, 2020 йылда иһә Бөтә донъя фольклориадаһын ҡабул итә, тип хәбәр итте Башҡортостан Башлығы. 2021 йылда «Апимондия» Халыҡ-ара умартасылар конкурсын үткәреү өсөн ғариза әҙерләнә. Съезға 110 илдән 10 мең ҡатнашыусының килеүе көтөлә.
«Өфө илдә төҙөкләндереү, инфрастуктура торошо, дөйөм һәм экологик хәүефһеҙлек, йәшәү сифаты буйынса иң яҡшы миллионлы ҡала булырға тейеш», — тип һыҙыҡ өҫтөнә алды төбәк Башлығы.


text:
Һылыуҡай-2009
- Подробности
- Родительская категория: "Туған тел" клубы
- Опубликовано 17.04.2009 06:04
"Һылыуҡай" конкурсында башҡорт ҡыҙҙарына хас милли һыҙаттарға ла ҙур иғтибар бирелһен ине.
Шулай ҙа республика гүзәллек бәйгеһенең әҙерлек кимәле йылдан-йыл күтәрелә.
Баш ҡаланың иң гүзәл урыны милли батырыбыҙ һәйкәле янындағы Конгресс-холға был көндә халыктын, күпләп ағылыуы бушка түгел ине. Һәр килеүсене беҙҙен кеүек үк бер һорау борсой кеүек: "Гүзәллек тажы кемгә тәтер икән?"
Һылыуҡайҙарҙы алдан күреп белһәк тә, танышһак та, финалдың аҙағынаса кем еңере билдәһеҙ булды. Шулай ҙа, жюри ағзалары иң-иңде билдәләне, ул - Стәрлебаш, һылыуы Гөлназ Ғәлиева!
БЫЙЫЛҒЫ КОНКУРС БАШҠАЛАРЫНАН АЙЫРЫЛЫП ТОРҘО
Гәзитебеҙҙең үткән һандарында республика кимәлендәге гүзәллек бәйгеһе тураһында яҙып сыҡҡайныҡ инде. Хәтерегеҙгә төшөрөп китәйек, һайлап алыу турына килгән 45 гүзәл араһынан тик 12-һе генә финалға сыҡты. 20 көн самаһы әҙерләнгәндән һуң 11 апрель көндө еңеүсе лә билдәле булды. Үткән йылдар менән сағыштырғанда, конкурс, беренсенән, ҡыҙҙарҙың әҙерлекле булыуы (әйткәндәй, ҡыҙҙарҙың күбеһе баш ҡаланың төрлө уҡыу йорттарында уҡый һәм "Һылыуҡай" студияһына йөрөй булып сыҡты) һәм уға байтаҡ яңылыҡтар индерелеүе менән айырылып торҙо. Миҫалға "Башҡортостан" ТРК-һы менән берлектә әҙерләнгән реалити-шоу, йәғни конкурсанттарҙың 10 көнө нисек үтеүен телевизор ҡараусылар күҙәтеп, ҡыҙҙарҙың ниндәйерәк булыуҙарын күҙҙаллай алыуы тора. Быға тиклем тамашасылар тик конкурстың финалына ғына килеп, һылыуҡайҙарҙы күрә, таныша ине. Быйыл иһә алдан уҡ уларҙың үҙ-үҙен нисек тотоуы, уй-фекерҙәре, хыялдары хаҡында белеп булды. Хатта ҡайһы берҙәр үҙенсә еңеүсене лә алдан билдәләй торғандыр. Хәйер, ойоштороусылар ҡыҙҙарға төрлө һынауҙар уйлап табып ҡына торҙо. Өфөнөң "Аҡбуҙат" ипподромында ҡыҙҙар атта йөрөһөнме, баш ҡаланың спорт залдарының берендә ҡаяға үрмәләһенме, милли музейҙа халыҡ кейемдәрендә, хатта бер тапҡыр ҙа руль артына ултырмаған ҡыҙҙар автомобилдә лә йөрөһөнме - улар бер ерҙә һынатманы.
ҺЫЛЫУҘАРҘЫҢ ӘҘЕРЛЕК КИМӘЛЕ ЮҒАРЫ ИНЕ
Конкурстың үҙенә килгәндә, уны һылыуҡайҙар ҙа, шулай уҡ тамашасылар ҙа көтөп алғандыр. Быйыл бәйге нисек үтер, ниндәй һынауҙар булыр, ҡыҙҙар тулыһынса асыла алырмы?
Бәйге сибәркәйҙәрҙе үҙҙәре менән таныштырыуҙан башланды, һәр береһенең сығышы үҙенсәлекле булыуы менән айырылып торҙо. Берәүҙәр үҙ хыялдары, серҙәре менән бүлеште, икенселәр киләсәккә маҡсаттарын да асып һалды. Тарихҡа, халҡыбыҙҙың үткәненә лә байҡау яһанылар, фәлсәфәүи уйҙарға ла бирелделәр. Һиҙелә, һәр кеме еңеүгә өмөт итә, маҡсаттары ҙур.
Артабан инде йыл һайын ҡабатланған өҫ кейемдәрен бермә-бер алмаштырып дефиле ҡуйыуҙар, төрлө көй-моңға бейеүҙәр башланды. Маҡсаты -ҡыҙҙарҙың һығылмалығын, бейеүгә оҫталығын, үҙ-үҙен тотошон күрһәтеү, гүзәллектәренә баҫым яһау. Матур көйҙәргә ҡыҙҙар башҡорт милли кейемдәрендә лә, заманса ҡупшы күлдәктәрҙә лә сәхнәгә сыҡты, заманса техно көйҙәргә лә бейене. Күренеп тора, тамашаның сценарийы алдан ентекле уйланылған, ҡыҙҙар менән дә алдан эш алып барылған. Ҡаушап тороуҙар, буталыуҙар, ҡолау фәлән күҙәтелмәне.
Ҡыҙҙарҙы быйыл үткән йылдарҙа ҡабатланмаған үҙенсәлекле оло һынау ҙа көтә ине. Оло тип әйтеүебеҙ юҡҡа түгел. Гүзәлкәйҙәргә һорау биреүҙән ғибәрәт ине ул. Сер түгел, үткән йылдарҙа ҡайһы бер һылыуҡайҙар башҡорт телен насар белгәнлектән, алып барыусылар һорауына алдан әҙерләнеп, ятлап уҡ ҡуяине. Яһалма яуаптары эске күңелбайлыҡтарын асып һалыуға бик ҡамасауланы. Быйыл иһә һорауҙарҙы жюри ағзалары үҙҙәре үк бирҙе. Бының менән ҡыҙҙарҙың һүҙгә әүәҫлеген, конкурстың шарттарына ярашлы саф башҡорт телендә һөйләшә белеү-белмәүен һынап ҡараны. Ҡыҙҙар әҙерләнмәйенсә уларға яуап ҡайтарҙы. Бына ошонда ысын йөҙҙәре күрен де лә инде. Тамашасы һиҙгәндер, ҡайһы берҙәре ҡаушап ҡалды, икенселәре, башҡорт телендә бик үк яҡшы һөйләшә лә белмәй ине. Хәйер, башҡортса һөйләшергә тырышыуҙары үҙе үк маҡтауға лайыҡ. Алдағы йылдарҙа ла был конкурс төрө мотлаҡ ҡалһын ине. Сәхнәгә телен, мәҙәниәтен, тарихын белгән ысын башҡорт ҡыҙҙары ғына сығырға тейеш. Юғиһә, ул ниндәй башҡорт һылыуҡайҙарының матурлыҡ бәйгеһе булһын.
Бер әйткәс, әйтәйек инде, тигәндәй, шуны ла телгә алып үтәйек. Республика кимәлендә үткәрелгән башҡорт ҡыҙҙары гүзәллек бәйгеһе Европа йәки донъя кимәлендәге конкурстарға оҡшай башлауы һиҙелде. Эйе, был, бер яҡтан, яҡшы күренеш. Беҙҙең ҡыҙҙар ҙа башҡаларҙан һис кәм түгел бит. Әммә, ни тиһәң дә, башҡорт ҡатын-ҡыҙҙарына хас сифаттарҙы, сит ил ҡатындары һыҙаттары алмаштырырға тейеш башҡорт һылыуҡайҙарының да донъя кимәлендәге ярыштарҙа ҡатнашыуға юл асылыуын теләй, тик милли ярыштарҙа милли сифаттарға барыбер өҫтөнлөк бирелеүе мөһимдер.
КОНКУРС КОНКУРС БУЛЫП ҠАЛА, УНДА ЕҢЕҮСЕ ЛӘ БУЛА
Конкурс барышында тамаша залындағылар һылыуҙарҙың исемдәрен ҡысҡырыуҙар, фоторәсемдәрен күтәреп алҡышлауҙар ҡыҙҙарға дәрт өҫтәп торҙо. Ниһайәт, жюри ағзалары ла кәңәшләшеп, еңеүсене билдәләне. Бер һылыуҙы ла үпкәләтмәҫлек итеп баһалама биреп булһа икән. Кемдәр конкурста ҡатнашҡан, улар үҙҙәре үк еңеүсе тигән һүҙ. Тик ярыш - ярыш инде еңеүсе берәү генә була. Ул -Стәрлебаш һылыуы Гөлназ Ғәлиева!
Башҡа ҡыҙҙарҙы ла жюри ситтә ҡалдырманы: "Тамашасы һөйөүе" номинацияһына Әлшәй һылыуы Айһылыу Юнысбаева (әйткәндәй, Айһылыу "Һылыуҡай-2007" бәйгеһендә ошо уҡ номинацияға эйә булғайны), "Автоледи һылыуҡайы" - Белорет ҡыҙы Динара Ғәрифуллина, "Беренсе радио гүзәле" - Бөрйән ҡыҙы Зәриә Ҡолдәүләтова, "Интернет гүзәле" - Ҡыйғы һылыуы Анжелика Якусева, "Дуҫлыҡ" номинацияһы Юлиана Хоҙайғолова, "Матбуғат гүзәле" - Сибай ҡыҙы Гөлсөм Айытҡолова, "Иң алсаҡ һылыуҡай" - Дәүләкән гүзәле Гөлнара Килмөхәмәтова, "Сая Һылыуҡай" - Ғафури һылыуы Гөлсинә Хәбибуллина, "Серле һылыуҡай" - Белорет һылыуҡайы Лилиә Ғайсина лайыҡ булды.
Әйтеп китеүебеҙсә, Гран-при Гөлназ Ғәлиеваға эләкһә, беренсе урынға беренсе һан аҫтында сығыш яһаусы Гөлсөм Айытҡолова, икенсе урынға - Айһылыу Юнысбаева һәм Динара Ғәрифуллина сыҡты, өсөнсө урынды Анжелика Якусева, Әлиә Ҡаразбаева һәм Зәриә Ҡолдәүләтова үҙ-ара бүлеште. Гран-при хужаһы Гөлназ Ғәлиева Европаға ике кешелек юллау ҡағыҙы менән бүләкләнде һәм шулай уҡ "Мисс Туран" төрки халыҡтар гүзәллек бәйгеһендә ҡатнашырға мөмкинлек алды. Әйткәндәй, Гөлсөм Айытҡолова ла "Һомай 2008" республика халыҡтары гүзәллек бәйгеһендә Гран-при яулап, "Мисс Азия" гүзәллек конкурсында Башҡортостанды яҡлап сығыу хоҡуғына иреште. Ҡыҙҙарҙы шулай уҡ һәр төбәктән бүләк менән килеүсе район башлыҡтары ла иғтибарһыҙ ҡалдырманы. Башҡорт ҡатын-ҡыҙҙарына ғына хас сифаттарға эйә булған ҡыҙҙарға киләсәк тормоштарында ла уңыштар юлдаш булһын!
Люция ӘЛМӨХӘМӘТОВА
"Аҙна" гәзите, № 15, 2009й.


text:
Азат Йыһаншин Күгәрсен районы хужалыҡтарында мал ҡышлатыу барышын баһаланы
Башҡортостандың ауыл хужалығы министры Азат Йыһаншин Күгәрсен районы хужалыҡтарында мал ҡышлатыу барышын тикшерҙе. Күгәрсен районы муниципаль район башлығы Фәрит Мусин һәм ауыл хужалығы идаралығы начальнигы Михаил Чижиков менән бергә ведомство башлығы «Октябрь» ауыл хужалығы производство кооперативында, «Тәүәкән» дәүләт унитар ауыл хужалығы предприятиеһында, Чапаев исемендәге ауыл хужалығы производство кооперативында, «Октябрьское» яуаплылығы сикләнгән йәмғиәтенең биш бүлексәһендә булды. Министрға 100 баштан ашыу һыйыр малы, шул иҫәптән 46 һыйыры булған ғаилә һөтсөлөк фермаһын күрһәттеләр. Ферма хужаһы Сергей Тужилкин шәхси ғаилә бизнесын нисек ойоштороуы хаҡында һөйләне.
Эш сәфәре барышында Азат Йыһаншин хужалыҡ етәкселәре, хеҙмәтләндереү предприятиелары етәкселәре менән осрашты, республиканың агросәнәғәт комплексында эштәр торошо, дәүләт ярҙамының ниндәй шарттарҙа бирелеүе, киләһе йылда тармаҡ үҫеше перспективалары хаҡында һөйләне, аудитория һорауҙарына яуап бирҙе, тип хәбәр итә БР Ауыл хужалығы министрлығының матбуғат хеҙмәте.


text:
Рөстәм Хәмитов: «Тыныслыҡ һөйөү нигеҙҙәре өндәү менән түгел, ә билдәле изге эштәрҙә ҡатнашыу менән тәрбиәләнә»
ӨФӨ, 2014 йыл, 13 ноябрь. /«Башинформ» мәғлүмәт агентлығы/.
СССР-ҙың/Рәсәйҙең ЮНЕСКО составына инеүҙең 60 йыллығына арналған «Рәсәй Федерацияһының ЮНЕСКО эштәре буйынса комиссияһы хәбәрҙәре»нең («Вестник Комиссии Российской Федерации по делам ЮНЕСКО») быйылғы 21-се һанында Башҡортостан Президенты, Рәсәй Федерацияһының ЮНЕСКО эштәре буйынса комиссияһы ағзаһы Рөстәм Хәмитовтың мәҡәләһе баҫылған. Төбәк башлығы баҫмаға республиканың ЮНЕСКО менән 15 йыллыҡ хеҙмәттәшлек тәжрибәһе, был халыҡ-ара ойошманың штаб-фатирында Башҡортостандың былтырғы презентацияһы тураһында һөйләй.
Рөстәм Хәмитовтың фекере буйынса, донъя үҙенсәлекле рухи, әхлаҡи, мәҙәни яҡлауға мохтаж. Был юҫыҡта кешелеклек, тыныслыҡ, рухи байлыҡ, тарихи хәтер идеяларын пропагандалаусы ЮНЕСКО-ның роле баһалап бөткөһөҙ. Республика башлығының ҡарашына, был ойошманың төп тәғәйенләнеше ошоға ҡайтып ҡала ла инде. ЮНЕСКО кешелектең баһалап бөтөргөһөҙ тәбиғи һәм рухи мираҫын һаҡлап ҡалыуҙа төп ролдәрҙең береһен башҡара, тип иҫәпләй Рөстәм Хәмитов.
— Хәҙерге донъяла кешеләр ҡайһы берҙә ысын ҡиммәттәр хаҡында онота, уларға етерлек кимәлдә иғтибар бүлмәй. Башҡортостан – нефть эшкәртеү сәнәғәте, нефть химияһы, машина эшләү үҙәктәренә эйә булыусы сәнәғәти үҫешкән төбәк. Шул уҡ ваҡытта матди булмаған байлыҡтарыбыҙ тураһында ла оноторға ярамай. Рухи яҡтан үҫеп етмәгән, әхлаҡи мәхрүм ителгән йәмғиәттә иҡтисадтың үҫеше лә була алмай. Сөнки глобаль мәғәнәлә кешелекте валюта ла, нефткә хаҡтар ҙа, Доу Джонс индексы ла берләштермәй, ә тыныслыҡ, изгелек, кеше йәнле булыу, тупланған белем идеологияһы, — ЮНЕСКО пропагандалаған, тәрән дөйөм кешелек ҡиммәттәре. Уларҙа берҙәмлек тора ла инде, бына шуның өсөн күпселек кешеләр өсөн был идеалдар яҡын һәм ҡиммәт, — тип билдәләне баҫмаға Рөстәм Хәмитов.
ЮНЕСКО менән хеҙмәттәшлекте киңәйтеү тураһында һөйләгәндә, республика башлығы программаларҙы арттырыуға түгел, ә булған проекттарға күберәк кешеләрҙе йәлеп итеүгә айырым иғтибар бирҙе. Викториналар, телекүперҙәр, сит илдәрҙә стажировка үтеүҙән башлап биосфера резерваттары һәм тәбиғи ҡурсаулыҡтар булдырыу кеүек глобаль программалар менән тамамлана. «Камиллыҡҡа сик юҡ, шуға күрә, ЮНЕСКО эшмәкәрлегенең мәҙәни, мәғариф һәм ғилми аспекттарын күп көс талап иткән эш менән даими рәүештә туйындырыу мотлаҡ. Һәм был эшкә йәштәребеҙҙе лә йәлеп итергә кәрәк. Бәләкәй йәштән алып толерантлыҡ, кеше йәнле булыу, тыныслыҡ һаҡлау кеүек донъя стандарттары менән тоташып, һуңынан оло тормошта кешеләр йәмғиәтте тарҡатыусы идеологияларҙы хуплап тормаҫ, моғайын, һәм бер ҡасан да тотороҡһоҙлоҡ өсөн ҡулдарына ҡорал алмаҫ. Тыныслыҡты һөйөү нигеҙҙәре өндәүҙәр менән түгел, ә билдәле изге эштәрҙә ҡатнашыу менән тәрбиәләнә», — тип айырып әйтте Башҡортостан Президенты, Рәсәй Федерацияһының ЮНЕСКО эштәре буйынса комиссияһы ағзаһы Рөстәм Хәмитов.
«Рәсәй Федерацияһының ЮНЕСКО эштәре буйынса комиссияһы хәбәрҙәре» ЮНЕСКО-ның рәсми баҫмаһы булып тора һәм ошо халыҡ-ара ойошманың 195 ағза булған илдәрендә таратыла. Рөстәм Хәмитовтың мәҡәләһенең тулы тексын һәм республика башлығының баҫма һорауҙарына яуаптарын «Детально» бүлегендә уҡый алаһығыҙ.


text:
Яңы ужым арышы сортында Ҡунаҡбаев иҫтәлеге мәңгеләштерелде
Башҡортостанда ужым арышының яңы сорты – Ҡунаҡбаев иҫтәлегенә – сығарылды. Билдәле булыуынса, башҡорт ғалимы Сабирйән Ҡунаҡбаев – бөтә донъяға билдәле Сулпан ужым арышы сортының авторы.
Ҡунаҡбаев иҫтәлегенә сорты Башҡортостан ауыл хужалығы ғилми-тикшеренеү институтында гибрид ысулы менән сығарылған. Һеркәләндереүҙә 20-нән ашыу сорт ҡатнашҡан.
Илеш районының “Рассвет” крәҫтиән-фермер хужалығында яңы сорттың уңдырышлылығы һәр гектарҙан 45 центнер иген тәшкил итте. Сортты производствоға индереү өсөн Балтас, Бүздәк һәм Дәүләкән дәүләт сорт участкаларында орлоҡ сәсеүлектәре һалынды ла инде. Сорт БР Дәүләт селекция ҡаҙаныштары реестрына индереү өсөн тәҡдим ителде.


text:
«Китап» нәшрәтендә башҡорт һәм рус авторҙарының яңы китаптары донъя күрҙе
ӨФӨ, 2015 йыл, 11 март. /«Башинформ» мәғлүмәт агентлығы, Ләйлә Аралбаева/.
Зәйнәб Биишева исемендәге Башҡортостан «Китап» нәшриәтендә Георгий Кацериктың «Кисәге йөҙ», Рәшит Назаровтың «Ер һәм йыһан йыры» (төҙөүсеһе Риф Мифтахов), Мансур Һиҙиәтовтың «Ҡыу ҡарағас» китаптары донъя күрҙе.
Георгий Кацериктың баҫмаһына шиғырҙар, поэмалар, авторҙың һуғыш йылдарына тура килгән бала сағы һәм хеҙмәттә үткән йәшлеге хаҡында шиғырҙар циклы тупланған. Китапҡа башҡорт шағирҙары Рәми Ғарипов, Кәбир Аҡбашев, Сафуан Әлибайҙың һәм башҡа авторҙарҙың тәржемәләре лә индерелгән.
Салауат Юлаев исемендәге дәүләт премияһы лауреаты Рәшит Назаровтың «Ер һәм йыһан йыры» китабына 1962-1968 йылдарҙа ижад иткән шиғырҙары, поэмалары ингән. Йыйынтыҡта быға тиклем баҫылмаған ике поэма ла урын алған.
Мансур Һиҙиәтовтың «Ҡыу ҡарағас» китабында шул уҡ исемле повесы һәм хикәйәләр тупланған.
Китаптарҙы «Китап» нәшриәтенең фирма магазиндарында һатып алырға мөмкин.


text:
Өфөлә ШОС һәм БРИКС илдәренең төп майҙанының исеме яҙылған күрһәткес барлыҡҡа килде
ӨФӨ, 2015 йыл, 6 июль. /«Башинформ» мәғлүмәт агентлығы, Артур Басиров/.
Өфөлә ШОС һәм БРИКС илдәренең төп майҙанының исеме яҙылған күрһәткес барлыҡҡа килде. Ул Йәштәр театры янындағы Ике фонтан майҙанында ҡуйылды.
«Саммиттар алдынан ошо ҙур ваҡиғаны майҙаныбыҙҙа сағылдырырға теләнек. Халыҡ-ара форумдарҙа ҡатнашыусы илдәрҙең төп майҙанының исемдәре яҙылған күрһәткестәр ҡуйыу идеяһы тыуҙы. Юл күрһәткесендә Шанхай хеҙмәттәшлек ойошмаһы һәм БРИКС илдәренең төп иҫтәлекле урындарының исемдәре яҙылған һәм йүнәлеш күрһәтелгән», — тип һөйләне «Башинформ» агентлығына Ике фонтан майҙаны менән идара итеүселәрҙең береһе Роман Антоненко.
Күрһәткестәргә ҡарап Өфөнән Ҡаҙағстандың Бойондороҡһоҙ майҙанына, Ҡырғыҙстандың — Ала-Тоо, Ҡытайҙың — Тяньаньмэнь, Бразилияның — Өс власть, Мәскәүҙең Ҡыҙыл майҙанына тиклем нисә саҡрым икәнлеген белергә була.


text:
Республикала инвестицион мөхит алдағы өс йылда ярайһы уҡ яҡшыртыласаҡ
2015 йылға Башҡортостан Урал төбәгендә иң уңайлы инвестицион мөхит буйынса лидер булырға ниәтләй. Эксперттар билдәләүенсә, бының өсөн республиканың бөтә мөмкинлектәре лә бар.
Башҡортостанды Яңы проекттарҙы ғәмәлгә ашырыу буйынса стратегик инициативалар агентлығы әҙерләгән инвестицион мөхитте яҡшыртыу буйынса башҡарма власть органдары эшмәкәрлеге стандарты индереләсәк Рәсәйҙең ун төбәге иҫәбенә индереү был йүнәлештәге беренсе аҙым булды.
— Башҡортостан – беҙ хеҙмәттәшлек иткән пилот төбәктәрҙең береһе. Бөгөнгө көнгә республика төбәктә инвестицион мөхитте яҡшыртыу буйынса «юл картаһын» әҙерләп, тәҡдим итте лә инде. Башҡортостан Президенты ҡарамағындағы Инвестициялар йәлеп итеү буйынса йәмәғәт советын булдырыу бындай стратегияның мөһим элементы булып тора. Уның тәүге ултырышы бөгөн үтте, — тип хәбәр итте «Башинформ» агентлығында үткән журналистар менән осрашыуҙа Стратегик инициативалар агентлығының генераль директоры Андрей Никитин.
Шулай уҡ матбуғат конференцияһында ҡатнашыусы Стратегик инициативалар агентлығының партнерлыҡ селтәрен үҫтереү директоры Александр Пироженко һүҙҙәренсә, бизнес менән власть араһында аныҡ диалог булдырыу Советтың төп бурысы булып тора.
— Тура бәйләнеш булдырыу, шулай уҡ бизнес өлкәһендәге проблемаларға һәм һорауҙарға тура яуаптар табыу мөһим. Һәм бөгөн, Башҡортостан Президенты Рөстәм Хәмитов етәкселегендәге Инвестициялар йәлеп итеү буйынса республика йәмәғәт советы ултырышында, был диалогты күрҙек. Кәңәшмәлә бизнес вәкилдәре мәсьәләләрҙе һәм тәҡдимдәрҙе аныҡ әйтеп ишеттерҙе. Был Советтың киләсәге булыуы хаҡында һөйләй. Әммә бер генә тәҡдимебеҙ бар – төбәк властарының стандартты тормошҡа ашырыу буйынса эшмәкәрлеге һөҙөмтәләренә баһа бирәсәк ҙур булмаған эксперттар төркөмөн булдырыу, — тине Александр Пироженко.
Башҡортостанда инвестицион мөхитте яҡшыртыу буйынса башҡарма власть органдары эшмәкәрлеге стандарты үҙ эсенә алған 15 положениеның бишәүһе тормошҡа ашырыла. Ҡалғандары алдағы ике йылда ғәмәлгә ашырыласаҡ.
— Күрелгән сараларҙан һуң республикала инвестицион мөхитте яҡшыртыу буйынса хәл ҡырҡа үҙгәрергә тейеш. Шул уҡ ваҡытта был саралар менән беҙ эре сит ил һәм Рәсәй инвесторҙарын ғына түгел, урындағы эшҡыуарҙарҙы ла әүҙем эшмәкәрлеккә дәртләндермәксебеҙ, — тип һыҙыҡ өҫтөнә алды Башҡортостан Президентының инвестицион хеҙмәттәшлек мәсьәләләре буйынса махсус вәкиле Андрей Назаров.
Назаров һүҙҙәренсә, яҡын арала төбәккә йәлеп ителәсәк дөйөм күләмдең, ә был 1,5 миллиард доллар самаһы, күпселек өлөшөн урындағы эшҡыуарҙар индерә ала. Бының өсөн ни бары тейешле шарттар булдырыу зарур.


text:
Фото:
Яҙыусы Хәниф Кәрим төшөрөлгән конверт сығарылды
Фото:
Яҙыусы Хәниф Кәримдең тыуыуына 100 йыл тулыу хөрмәтенә «Марка» нәшриәт үҙәге уның һүрәте төшөрөлгән конверт сығарҙы. Ошо иҫтәлекле ваҡиға менән бәйле 28 июлдә Өфө почтамтында художестволы конвертты презентациялау үткәреләсәк.
Хәниф Кәрим 1910 йылдың 25 июлендә Башҡортостандың Ҡыйғы районы Үрге Ҡыйғы ауылында тыуған. Тәүге «Һаҡсы йыры» шиғырҙар йыйынтығын йәш шағир 1934 йылда сығара. Хәниф Кәримдең шиғриәтенә һөйләү тарихы, образдар киңлеге, лириканың публицистика, ораторлыҡ интонация менән бергә үрелеүе хас. Һуғыш йылдарында, фронт гәзите хәбәрсеһе булараҡ, ул проза жанрҙарында ла уңышлы эшләй. Шағир шулай уҡ Пушкин, Лермонтов, Мицкевич, Шевченко, Маяковский һәм башҡаларҙың шиғырҙарын тәржемә итә. Әҙәбиәт өлкәһендәге ҡаҙаныштары өсөн Хәниф Кәрим Хеҙмәт Ҡыҙыл Байраҡ ордены һәм “Халыҡтар дуҫлығы” ордены менән наградлана. Уға БР-ҙың атҡаҙанған мәҙәниәт хеҙмәткәре исеме бирелә.
Презентациялау тантанаһына махсус рәүештә яҙыусының Өфөлә йәшәгән һәм эшләгән ҡыҙҙары саҡырылды, унда шулай уҡ Федераль почта элемтәһенең БР буйынса идаралығы етәкселеге һәм Башҡортостан Филателистар союзы вәкилдәре ҡатнашасаҡ.


text:
Күмертауҙың «Ышаныс.Өмөт.Мөхәббәт» клубы инвалид балаларҙың ата-әсәләрен берләштерә
Күмертауҙың Социаль-психологик ярҙам үҙәгендә «Ышаныс.Өмөт.Мөхәббәт» клубында ҡатнашыусыларҙың сираттағы осрашыуы үтте. Унда физик мөмкинлектәре сикләнгән балаларҙың ата-әсәләре, шулай уҡ ҡала ҡатын-ҡыҙҙар Советы ағзалары ҡатнашты.
Осрашыуҙа инвалид бала тәрбиәләгән ғаиләләрҙең проблемалары, уларҙы хәл итеү юлдары тикшерелде. Шулай уҡ ата-әсәләр өсөн психологик тренинг үткәрелде. Сараны ойоштороусылар билдәләүенсә, инвалид бала тәрбиәләгән ата-әсәләрҙең йәмәғәт ойошмаларын булдырыу бөгөн бик мөһим. Бындай ойошмалар тәжрибә уртаҡлашыу, файҙалы кәңәштәр менән бүлешеү, инвалид балаларҙы реабилитациялау, улар өсөн кәрәкле шарттар булдырыу буйынса мәсьәләләрҙе хәл итеү йәһәтенән ата-әсәләр өсөн ҙур ярҙам булып тора.


text:
Дмитрий Медведев Башҡортостандың перспективалы проекттары менән таныштыФото: Андрей Старостин
Дмитрий Медведев Башҡортостандың перспективалы проекттары менән танышты
Дмитрий Медведев Башҡортостандың перспективалы проекттары менән таныштыФото: Андрей Старостин
Рәсәй Хөкүмәте рәйесе Сочиҙа үткән XI Халыҡ-ара инвестиция форумында республика стенды менән танышты. Йола буйынса, форум эшендә Рәсәйҙең бөтә тиерлек төбәктәренән, шулай уҡ сит илдәрҙән вәкилдәр ҡатнашты.
Башҡортостан делегацияһын республиканың Сауҙа-сәнәғәт палатаһы президенты Юрий Пустовгаров етәкләне. Ул Дмитрий Медведевты «РусГидро» асыҡ акционерҙар йәмғиәте менән берлектә тормошҡа ашырыласаҡ проекттар менән таныштырҙы. Улар – гидроэнергетика ҡорамалдары етештереү буйынса «РусГидро-Альстом» заводын һәм энергияны һөҙөмтәле файҙаланыу технологиялары технопаркын төҙөү, шулай уҡ Башҡортостандың нефть һәм газ химияһы һәм машиналар эшләү консорциумдары.
— Башҡортостандың бөтә йүнәлештәр буйынса инвестиция мөмкинлектәрен, сәнәғәтен тәҡдим итеү өсөн беҙҙә барлыҡ техник мөмкинлектәр ҙә бар, — тине Юрий Пустовгаров. – Ғөмүмән алғанда, беҙҙең резидент булырға теләк белдереүселәр бик күп. Беҙ барыһын да саҡырабыҙ, уларға булышлыҡ итергә һәм ярҙам күрһәтергә әҙер булыуыбыҙ хаҡында әйтәбеҙ.
Башҡортостан стендында республикала 2013 йылда үтәсәк мөһим форумдар тәҡдим ителде. VI Ҡышҡы халыҡ-ара балалар уйындары, «Ҙур химия» халыҡ-ара форумы, «Һөт иле» бөт Рәсәй фестивале айырыуса ҡыҙыҡһыныу уятты. 2015 йылда үтәсәк Шанхай хеҙмәттәшлек ойошмаһы һәм БРИКС илдәренең самиттары ла иғтибарҙан ситтә ҡалманы.


text:
Башҡортостанда «Өсөнсө быуын халыҡ университеты» программаһының мөмкинлектәре киңәйтелде
Башҡортостанда ғәмәлдәге 2011-2013 йылдарға «Өсөнсө быуын халыҡ университеты» программаһына үҙгәрештәр индерелде.
Бынан ары ололар компьютерҙа эшләргә, сит телдәрҙе, ғаилә психологияһы нигеҙҙәрен, шәхси гигиена һәм дауалау физкультураһы нигеҙҙәре һәм методологияһын өйрәнеүҙән тыш, яңы йүнәлештәрҙе лә үҙләштерә ала.
Улар араһында — емеш-еләк, йәшелсә үҫтереүҙең өр-яңы технологиялары, хоҡуҡ һәм финанс дәрестәре, шулай уҡ күп фатирлы йортҡа үҙ аллы идара итеүҙең хоҡуҡи, финанс һәм иҡтисади нигеҙҙәре, тип хәбәр иттеләр БР Хеҙмәт һәм халыҡты социаль яҡлау министрлығының матбуғат хеҙмәтенән.
Программала ҡатнашыуға заявка биреү өсөн йәшәү урыны буйынса халыҡты социаль яҡлау органдарына мөрәжәғәт итергә кәрәк. Программаға индерелгән үҙгәрештәр тураһында тулыраҡ мәғлүмәтте БР Хеҙмәт һәм халыҡты социаль яҡлау министрлығының сайтынан алырға мөмкин.


text:
Фото:
Төбәктең берҙәм рәсәйлеләре «Китаптар - балаларға» исемле яңы проект башланы
Фото:
Башҡортостанда «Китаптар — балаларға» исемле яңы проект старт алды. Бындай башланғыс менән «Берҙәм Рәсәй» партияһының төбәк бүлексәһе сығыш яһаны. Ойоштороусылар балалар йорттарында, интернаттарҙа, ауыл мәктәптәрендә һәм дауаханаларҙа урынлашҡан китапханалар фондын тулыландырырға ниәтләй.
«Берҙәм Рәсәй» партияһының төбәк башҡарма комитеты етәксеһе Альберт Мифтахов һүҙҙәренсә, бөгөн балалар әҙ уҡый, күп ваҡытын улар интернетта йәки телевизор алдында үткәрә. Магазиндарҙа һатылған китаптар ҡиммәт тора, балалар йорттарының һәм ауыл мәктәптәренең уларҙы һатып алырға мөмкинлеге юҡ, тип иҫәпләй башҡарма комитет етәксеһе. Шул уҡ ваҡытта һәр кемдең тиерлек өйөндә элекке китаптар һаҡлана, берҙәм рәсәйлеләр уларҙы балаларға бирергә тәҡдим итә.
Бөгөнгө көндән алып ирекмәндәр бөтә республика буйлап халыҡҡа яңы акция тураһында һөйләйәсәк. Ҡала һәм райондарҙа, партияның урындағы бүлексәләрендә, китап ҡабул итеү пункттары ойоштороласаҡ. Өфө китапхана эше һәм киң коммуникациялар колледжы студенттары бөгөндән эш башларға әҙер, тип билдәләне Альберт Мифтахов. Проектта ул үҙе лә ҡатнашасаҡ. Китапханалар өсөн тәүге китаптарҙы партияның төбәк башҡарма комитеты етәксеһе әҙерләгән дә инде.
Алдағы ваҡытта проекттың сайты һәм «ҡыҙыу линияһы» эшләй башлаясаҡ. Улар ярҙамында китапханалар, дауаханалар, балалар йорттары кәрәкле әҙәбиәткә заявка ҡалдыра аласаҡ. Сайтта китаптар ҡабул итеү пункттарының адрестары урынлаштырыласаҡ.


text:
Яҡташыбыҙ ТНТ каналында барған «Бейеү» проектына һайлап алыуҙы үтте
ӨФӨ, 2015 йыл, 7 сентябрь. /«Башинформ» мәғлүмәт агентлығы, Эльмира Сабирова/.
Өфөнән Таһир Ғиндуллин ТНТ каналында барған «Бейеү» проектына һайлап алыуҙы уңышлы үтте. Уның сығышы 5 сентябрҙә эфирға сыҡты. 20 йәшлек артист Atlantida pr төркөмөнөң «У меня есть разум» композицияһы моңо аҫтында брейк-данс бейене.
Ул бейегәндә үк жюри ағзаларының береһе Егор Дружинин, йәш кеше «йырҙың тексын бейеүгә һалды», тип билдәләне. Яҡташыбыҙ киләһе этапҡа үтте, унда иһә 24 кешене һайлап аласаҡтар.
Таһир 11 йәшенән үк бейеү менән шөғөлләнә. Тәүҙә дуҫтарының нисек бейегәнен ҡараһа, һуңынан үҙе лә мауыға башлай. Таһир Ғиндуллиндың «Бәйләнештә»ге төркөмөндә хәбәр ителеүенсә, ул BOTY CIS/BALTIC 2015 брейк-данс буйынса донъя чемпионатының һайлап алыу этабында, Беренсе каналдағы «Бейе» шоуында ҡатнашҡан.


text:
Башҡортостан ташҡындан зыян күреүселәргә компенсация түләүгә 40 миллион һум аҡса алды
Әбйәлил һәм Белорет райондарында ташҡындан зыян күреүселәргә компенсация түләүҙең икенсе этабы Башҡортостанда алдағы ике көндә тамамланасаҡ. Аҡсаларҙы БР Хеҙмәт һәм халыҡты социаль яҡлау министрлығының территориаль органдары күсерә.
БР Хеҙмәт һәм халыҡты социаль яҡлау министрлығының матбуғат секретары Эльмира Кожаева хәбәр итеүенсә, ташҡындан зыян күргән кешеләргә матди һәм финанс ярҙамы күрһәтеүгә федераль бюджеттан 40 миллион һумдан ашыу аҡса күсерелгән.
Граждандарҙың ғаризалары буйынса уларҙың банктағы иҫәптәренә аҡсалар 6 сентябрҙә күсерелә башланы. Исемлектәр Әбйәлил һәм Белорет райондары хакимиәттәре менән әҙерләнде һәм Рәсәй Ғәҙәттән тыш хәлдәр министрлығының БР буйынса Идаралығы менән раҫланды.
Федераль бюджеттан бер тапҡыр бирелә торған матди ярҙам бер кешегә 10 мең һум күләмендә түләнә, әммә бер ғаиләгә 50 мең һумдан ашыу аҡса бирелмәй.
Мөлкәтен өлөшләтә юғалтҡан һәр кешегә финанс ярҙамы 50 мең һум күләмендә билдәләнгән.
Иҫегеҙгә төшөрәбеҙ, сентябрь башында Башҡортостанда 2013 йылдың авгусында ташҡындан зыян күреүселәргә бер тапҡыр матди ярҙам түләүҙең беренсе этабы тамамланды. Был маҡсаттарға республика бюджетынан 18 миллион һумға яҡын аҡса бүленде. Республика бюджетынан компенсация күләме һәр кешегә 5 мең һум тәшкил итте, әммә бер ғаиләгә 25 мең һумдан ашыу аҡса түләнмәне.
Башҡортостанда йәмғеһе 3609 кеше һәм 1123 хужалыҡ ташҡындан зыян күргән.


text:
Шевченковский район Улица Дегтяревская, 5
Нас находят по поисковым запросам
ул. Дегтяревская 5 дегтярёвская 5 Дегтяревская,5 ул. Дегтяревская 5 rfhnf дегтяревская 5 карта киева на карте ул. Дегтяревская, 5 дегтярёвская 5 карта дегтяревская 5а карта киев дегтяревская 5 на карте ул.дегтяровская 5 ул.дегтяревская, 5 ул. Дегтеревская 5 г. Киев дегтяревская, 5 ул. Дегтяревская, 5а карта киев, дегтеревская 5 дегтяревская ул. 5 дегтяревская, 5 а дегтяревская 5а ул. Дегтяривская 5 Дегтяревской, 5а на карте дегтяревская 5 ул. дегтяревская 5а ул. дегтяривская, 5. дегтяревская улица карта дегтяревская 5а киев дегтяревская 5 а улица дегтяревская 5-а ул дегтяровская 5 дегтяревская 5 на карте дегтеревская 5 карта дегтяревская 5 карта киев Карта киева дегтяревская 5-а дегтяривская 5 карта киев ул. Дегтяревская 5 аллея дегтяревская улица дегтяревская,5 на карте киева ул.дегтяревская,5 на карте киева ул. дехтяревская, 5а адрес ул.дегтяревская, 5 ул. дегтяревская, 5. улица дегтяревская 5 ул. дегтяревская 5 киев киев ул.дегтяревская 5 Дегтяревская, 5 карта ул. Дегтяревская, 5 на карте дегтяревская 5ть дегтярёвська 5 ltunzhtdcrfz 5 дигтеревская 5 карта дехтяревского 5 киев дегтеревская 5 ул дегтяревская 5 карта дегтяревская 5 ул.дегтяревская 5 ул. дегтяревская, 5ф дегтяреская 5 карта карта дегтяревская, 5 дегтяревская 5 киев на карте ул.Дегтяревская 5, арт-резиденция “Мын” карта Kiev LOFT дегтяревская 5 арт-резиденция Мын (ул.Дегтяревская 5) карта киев карта дегтяревская5 дегтяревская 5 на карте Киева дегтяревская 5 киев Арт-резиденция "Мин", Дегтяревская, 5 Дегтяревская 5 карты дегтяревска 5 карта арт киев нолф на дегтяревской дегтяревская, 5 на карте киева ул. дегтяревская, 5 Дегтяревская 5, карта дегтеревская 5 улица показать на карте дегтеревскую 5 о - дегтярёвская, 5 ул . дегтяревская 5 Дегтяреская карта зоологическая 5-дехтяревская 21 Улица Дегтярская, 5 г. Киев дегтяривська 5 карта дегтяревская 5а на карте Дегтярівська 5 карта ул. Дегтяревская 5 как доехать ул. дегтяревская, 5 на карте киева дягтяревская 5 на карте дигтеревская 8 ул. дегтярёвская 5 на карте дегтярёвская, 5 на карте ул. дегтяревская, 5 киев киев ул.дегтяревская 5/5 киев дегтяревская 5 карта киев, дегтяревская 5 карта


text:
Өфөнөң иҫтәлекле урындары менән ҡала хакимиәте сайтында танышырға була
Өфө хакимиәтенең рәсми сайтында яңы рубрика булдырылды, унда Башҡортостан баш ҡалаһының иҫтәлекле урындары тураһында мәғлүмәт урынлаштырылған, тип хәбәр иттеләр мэрияның матбуғат хеҙмәтенән.
Яңы рубрика «Уфимские ведомости» гәзите менән берлектә булдырылған. Сайттың яңы бүлегендә 15 билдәле архитектура объектының барлыҡҡа килеү тарихы тураһында мәғлүмәт бар. Улар араһында – Өфө циркы, Телеүҙәк, «Ағиҙел» ҡунаҡханаһы, Башҡорт дәүләт аграр университеты.


text:
Рөстәм Хәмитов Өфө мәктәптәренең уҡыу йылына әҙерлеген тикшерҙеФото: Олег Яровиков
Рөстәм Хәмитов Өфө мәктәптәренең уҡыу йылына әҙерлеген тикшерҙе
Рөстәм Хәмитов Өфө мәктәптәренең уҡыу йылына әҙерлеген тикшерҙеФото: Олег Яровиков
ӨФӨ, 2016 йыл, 2 сентябрь. /«Башинформ» мәғлүмәт агентлығы, Александр Смирнов /.
1 сентябрҙә Башҡортостан Башлығы Рөстәм Хәмитов Өфө буйлап эш сәфәре барышында ҡала мәктәптәренең уҡыу йылына әҙерлеген тикшерҙе.
1971 йылда нигеҙ һалынған айырым предметтарҙы тәрән өйрәнеү буйынса 31-се мәктәп бер сменала эшләй. Директор Ришат Шәрипов әйтеүенсә, бөгөн 650 бала, шул иҫәптән 89 беренсе класс уҡыусыһы парта артына ултырҙы.
Төбәк Башлығы уҡыусыларҙы Белем көнө менән ҡотланы һәм кабинеттарҙың кәрәкле ҡорамалдар менән йыһазландырылыуын баһаланы. Мәҫәлән, өс беренсе кластың береһе генә заман талаптарына яуап бирә. Ҡалған икәүһендә, атап әйткәндә, электрон таҡталар юҡ, осло мөйөшлө мебель ҡуйылған, уларҙы техник яҡтан йыһазландырыуға ла иҫкәрмәләр бар. Спорт залы ла һорау тыуҙыра. Рөстәм Хәмитов ҡыҫҡа ваҡыт эсендә бөтә кабинеттарҙы һәм спорт залын тәртипкә килтерергә ҡушты.
– Бөтә кластар ҙа бер төрлө булырға тейеш. Мотлаҡ тикшерәсәкмен, – тип билдәләне республика етәксеһе.
1963 йылда төҙөлгән 116-сы урта мәктәптә төбәк Башлығы спорт-оборона йүнәлешендәге 11 кадет класын ҡараны. Бындай кластар тәүге тапҡыр былтырғы уҡыу йылында асылған. Уҡытыусылар һөйләүенсә, бында медицина әҙерлегенә ҙур баҫым яһала, шуға күрә сығарылыш уҡыусыларының күбеһе уҡыуҙарын Башҡорт дәүләт медицина университетында дауам итә. Мәктәптә илһөйәрлек рухында тәрбиәләүгә ҙур иғтибар бүленә. Уҡыусылар хәрби-патриотик йүнәлештәге федераль, республика һәм ҡала кимәлендәге сараларҙа әүҙем ҡатнаша һәм еңеүҙәр яулай.
Республика етәксеһе һаулыҡ мөмкинлектәре сикләнгән балалар өсөн кластарҙы, беренсе класс уҡыусылары өсөн блокты һәм спорт залын ҡараны, шулай уҡ асыҡ һауала төҙөлә башлаған күп функциялы спорт майҙансығы проекты менән танышты.
– Мәктәп һәйбәт, таҙа, – тине Рөстәм Хәмитов. – Дөйөм алғанда, яңы уҡыу йылына әҙерлек өсөн бөтә мәктәптәргә, юғары уҡыу йорттарына, техник училищеларға, колледждарға «дүртле» билдәһе ҡуйырға мөмкин. Уҡыусыларға ҡыҙыҡһыныусанлыҡ, аң-белем даирәһен киңәйтеүҙәрен теләйем.


text:
Фото:
Кувейтҡа башҡорт балының тәүге партияһы оҙатылды
Фото:
Бөгөн Башҡортостан умартасылыҡ һәм апитерапия буйынса ғилми-тикшеренеү үҙәге белгестәре Кувейтҡа тәүге бал партияһын оҙатты. Әммә был башҡорт продуктын сит илгә тәүге тапҡыр ғына оҙатыу түгел. Францияла һәм Японияла тәбиғи башҡорт балының тәмен баһалап өлгөрҙөләр ҙә инде. Күптән түгел Берлин халҡы «Йәшел аҙна 2010» халыҡ-ара аграр күргәҙмәһендә балдың төрлө сорттарын тәмләп ҡарай алды.
Башҡортостан умартасылыҡ һәм апитерапия буйынса ғилми-тикшеренеү үҙәгендә әйтеүҙәренсә, Кувейтҡа бал оҙатыу тураһында килешеүгә сентябрь айында уҡ ҡул ҡуйылғайны. Ләкин һатып алыусылар бик талапсан булып сыҡты, һәм Башҡортостан етештереүселәре уларҙың бөтә теләктәрен иҫәпкә алырға тырышты. Хатта продукцияға этикеткалар ҙа ғәрәп телендә һәм был мосолман иленең дини традицияларын иҫәпкә алып баҫылды. Иркен һатыу сертификаты ла талап ителде, ә был турала Рәсәйҙә генә түгел, Европала ла бик аҙҙар белә.
Һәм бына бөгөн тәүге 500 килограмм бал Кувейттың “Бал йылғалары” фирмаһына оҙатылды. 50 атама менән төрлө сорттағы (ҡарабойҙай, йүкә, сәскә һәм башҡалар) бал сувенир төргәктәргә һалынды. Бынан тыш, Кувейтҡа бал нигеҙендә эшләнгән 25 атама менән косметик продукция ла оҙатылды. Былар төрлө шампунь, крем, гелдәр, шулай уҡ һауыт-һаба йыуыу өсөн прополис менән средство.
Башҡортостан умартасылары, продукциябыҙҙың сифаты ғәрәп илдәрендә йәшәүселәрҙең күңеленә хуш килер, тип ышана. Етмәһә, был төбәктә көнсығыш тәм-томдары тап бал нигеҙендә әҙерләнә бит.


text:
Саҡмағош районында бөтә һыйырҙар ҙа микрочиптар йөрөтә
Саҡмағош районында һыйырҙарҙың барыһына ла микрочиптар ҡуйыла, тип хәбәр иттеләр урындағы хакимиәттең ауыл хужалығы идаралығында. Республикалағы ҡайһы бер предприятиеларҙа ла бындай тәжрибә ҡулланыла, әммә күләмле рәүештә саҡмағоштар ғына эшләй. Хәҙер һәр малҡайҙың идентификацион номеры ғына түгел, тиреһе аҫтында микрочибы ла бар. Унда һыйыр тураһында тулы мәлүмәт тупланған. Продуктлылығы, тоҡомона бәйле мәғлүмәттәрҙән тыш, чипта йәшәү урыны, йәғни уның ниндәй ауыл хужалығына ҡарауы ла күрһәтелгән.
Был мәғлүмәттәрҙе «Селекс» махсус программаһы анализлай. Хужалыҡ зоотехниктары, шулай уҡ эре мал иҫәбен алып барыусы белгестәр өсөн уҡыу ойошторолған, уҡыу барышында алынған белем тоҡомло малға компьютер ярҙамында дөрөҫ иҫәп алып барырға ярҙам итәсәк.


text:
Өфөлә электр транспортында йөрөү хаҡы арта Фото: Олег Яровиков
Өфөлә электр транспортында йөрөү хаҡы арта
Өфөлә электр транспортында йөрөү хаҡы арта Фото: Олег Яровиков
ӨФӨ, 2016 йыл, 24 июнь. /«Башинформ» мәғлүмәт агентлығы, Галина Бахшиева/.
1 июлдән Өфөлә электр транспортында ҡулаҡса менән түләүселәр өсөн хаҡ арта. Шул көндән улар өсөн трамвайҙа һәм троллейбуста йөрөү — 22 һум.
Муниципаль электр транспорты идаралығының транспорт картаһы һәм банк карталары буйынса юл хаҡы 18 һумға төшә. Льгота буйынса социаль пластик карта менән 13, уҡыусылар өсөн 10 һум тәшкил итә. Багаж хаҡы 13 һум күләмендә билдәләнгән, тип хәбәр иттеләр Өфө хакимиәтенең матбуғат хеҙмәтендә.


text:
Славян яҙмаһы һәм мәҙәниәте көнө менән!
Славян яҙмаһы һәм мәҙәниәте еөндәре алдынан Башҡортостан сираттағы тапҡыр был ҙур мәҙәни байрамды үткәреү урыны итеп һайланды. Ошо айҡанлы Башҡортостан Президенты Мортаза Рәхимов байрамда ҡатнашыусыларға һәм ҡунаҡтарға ҡотлау ебәрҙе. Унда шулай тиелә:
"Ҡәҙерле дуҫтар!
Һеҙҙе Славян яҙмаһы һәм мәҙәниәте байрамында ихлас сәләмләйем!
Уны киң байрам итеү йолаһы йәмғиәтебеҙҙә ныҡлы тамыр йәйҙе. Ошо бөйөк мәғрифәтселәр — апостолдарға тиң изге ағалы-ҡустылы Кирилл һәм Мефодий көнө Рәсәй өсөн айырым әһәмиәткә эйә. Ил халыҡтарының күп быуатлыҡ туғанлыҡ, рухи яҡынлыҡ һәм көс символы булараҡ уның юғары әхләҡи әһәмиәте уртаҡ тарихыбыҙҙың рухи һәм мәҙәни-тарихи күсәгилешлелеген һаҡлап ҡалыуға ҡайтып ҡала. Ул беҙҙе милли мәҙәниәт сығанаҡтарына ҡайтара, үҙебеҙҙең телгә, Рәсәйҙең бай рухи-әхләҡи мираҫына ҡыҙыҡһыныуҙы уята һәм үҫтерә.
Славян әлифбаһы бик күп милли телдәр нигеҙенә һалынды, белем алыуға, кешеләр араһында үҙ-ара аңлашыуҙы нығытыуға юл асты. Шуға күрә был байрам берҙәмлеккә һәм тотороҡлолоҡҡа, милләт-ара һәм конфессия-ара тыныслыҡҡа һәм татыулыҡҡа, хәҙерге йәмғиәттә изгелек, миһырбанлыҡ, татыулыҡтың юғары идеалдарын нығытыуға ынтылышыбыҙға ауаздаш.
Республиканың күп кенә райондарында һәм ҡалаларында үтәсәк тантаналар уларҙа күп һанлы ҡатнашыусыларға һәм ҡунаҡтарға иң сағыу, шатлыҡлы тәьҫораттар бүләк итер, тип ышанам. Был көн үткәндәрҙең әһәмиәтле ваҡиғалары хаҡында иҫтәлек кенә түгел, шулай уҡ тыуған Башҡортостан һәм Бөйөк Рәсәй хаҡына тырышлыҡтарыбыҙҙы артабан да берләштереү өсөн этәргес булһын!
Һеҙгә ныҡлы һаулыҡ, именлек һәм бәхет, барлыҡ изге эштәрегеҙҙә уңыштар теләйем!
Башҡортостан Республикаһы Президенты М. РӘХИМОВ”.


text:
Төбәк иҡтисадына кредит һалыуҙар күләме 2013 йылдың мартынан алып 22,2 процентҡа үҫкән
Башҡортостан иҡтисадына кредит һалыуҙарҙың ҡалған өлөшө 1 мартҡа 567 163,4 миллион һум тәшкил итә, йәғни былтырғы күрһәткестәргә ҡарағанда 22,2 процентҡа күберәк. 2014 йылдың мартынан алып 2 процентҡа үҫкән, тиелә республика Милли банктың статистика мәғлүмәттәрендә.
Иҡтисадҡа кредит һалыуҙарҙың дөйөм күләмендә 54,3 проценты юридик шәхестәргә һәм шәхси эшҡыуарҙарға тура килә, 45,7 проценты – физик шәхестәргә. Шул уҡ ваҡытта юридик шәхестәргә һәм шәхси эшҡыуарҙарға кредит биреү буйынса бурыс бер йылда 12,3 процентҡа – 308 034,9 миллион һумға тиклем үҫкән, физик шәхестәргә кредит буйынса – шунда уҡ 36,5 процентҡа, 259 128,4 миллион һумға тиклем. Ваҡытынан уҙған бурыс тейешенсә 6238,6 (27,2 процентҡа кәмегән) һәм 11642,6 (61 процентҡа артҡан) миллион һум тәшкил итте.


text:
Фото:
Иршат Фәхретдинов Өфөлә граждандарҙы ҡабул итте
Фото:
Йәйге отпускынан һуң Дәүләт Думаһы депутаттары «Берҙәм Рәсәй» партияһы рәйесе Дмитрий Медведевтың Өфөләге йәмәғәт ҡабул итеү бүлмәһендә эшен дауам итте. Көн элгәре граждандарҙы Дәүләт Думаһы депутаты Иршат Фәхретдинов ҡабул итте.
Иршат Фәхретдинов запастағы полковник, Афғанстан, Чечня, Абхазиялағы хәрби хәрәкәттәрҙә ҡатнашҡан. Үҙҙәренең һорауҙары менән уға хәрби хәрәкәттәрҙә ҡатнашыусылар һәм уларҙың ғаиләләре йыш мөрәжәғәт итә.
Дөйөм алғанда Дәүләт Думаһы депутатына туғыҙ кеше килде. Улар ер участкалары бүлеү, торлаҡ алыу һәм башҡа мәсьәләләр менән мөрәжәғәт итте. Депутат барыһын да иғибар менән тыңлап, ҡайһы бер һорауҙар буйынса консультациялар бирҙе. Ҡалғандары буйынса запростар ебәреләсәк. Бер мәсьәлә лә иғтибарһыҙ ҡалмаясаҡ.
«БР Бөтә стилдәге тэквон-до федерацияһы» төбәк йәмәғәт ойошмаһы етәксеһе Фәғит Латипов Иршат Фәхретдиновҡа был йәмәғәт ойошмаһына ярҙам итеп торғаны өсөн рәхмәтен белдерергә килде.
— Иршат Фәхретдинов – Федерация ҡарамағындағы Фәнни-консультация советы етәксеһе. Ул йәштәрҙе патриотик рухта тәрбиәләүҙә әүҙем ҡатнаша, уларҙа бөйөк Рәсәйҙең тарихи традицияларына, оло быуынға ҡарата һөйөү тойғоларын тәрбиәләй, — тип билдәләне Фәғит Латипов.


text:
Фото:
Аграрийҙар льготалы хаҡ буйынса минераль ашламалар аласаҡ
Фото:
Башҡортостан Республикаһы Хөкүмәте һәм «Салауатнефтеоргсинтез» асыҡ акционерҙар йәмғиәте төбәктең ауыл хужалығы продукцияһы етештереүселәре өсөн махсус хаҡтар буйынса минераль ашламалар алыу тураһында һөйләшеп килеште.
— Яҙҙағы кеүек, беҙ, Башҡортостан аграрийҙары өсөн махсус хаҡтар билдәләнәсәк, тип килештек. Ҡайһы бер позициялар буйынса ташлама 20-30 процент буласаҡ. Был Рәсәй ашлама етештереүселәр ассоциацияһы тәҡдим иткәндәгенән байтаҡҡа күберәк, — тип билдәләне БР Хөкүмәте Премьер-министры урынбаҫары Шамил Вахитов.
«Салауатнефтеоргсинтез» акционерҙар йәмғиәте матбуғат хеҙмәтенән хәбәр итеүҙәренсә, быйыл ҡоролоҡ арҡаһында уңыш элекке йылдарҙағы уртаса кимәлдең 30 процентын ғына тәшкил итте. Түбән хаҡтар менән минераль ашламалар һатыу Башҡортостандың бөтә ауыл хужалығы етештереүселәренә етди ярҙам буласаҡ. Ашламалар сәсеү аҙағына тиклем оҙатыласаҡ.
Әйтергә кәрәк, «Салауатнефтеоргсинтез» асыҡ акционерҙар йәмғиәте республикала минераль ашламалар менән иң ҙур тәьмин итеүсе булып тора: төбәк ауыл хужалығы етештереүселәренә кәрәкле бөтә ашламаларҙың 90 проценты уның өлөшөнә тура килә.


text:
Республика бюджетын формалаштырыу тикшерелде
БР Профсоюздар федерацияһы рәйесе Әмирхан Сәмерхановтың республиканың финанс министры Айрат Ғәскәров менән осрашыуы барышында Башҡортостан профсоюздарының 2011–2013 йылдарға республика бюджетын формалаштырыу буйынса тәҡдимдәре тикшерелде.
БР Профсоюздар федерацияһы матбуғат үҙәгенән хәбәр итеүҙәренсә, бөгөн профсоюздарҙы борсоған төп мәсьәләләр – ул хеҙмәтсәндәр массаларын социаль тәьмин итеү һәм лайыҡлы хеҙмәт хаҡы. Шуның менән бәйле, БР Профсоюздар федерацияһы бюджет өлкәһе хеҙмәткәрҙәренең эш хаҡын индексациялау тураһында тәҡдим индергәйне, әлеге ваҡытта ул республика Финанс министрлығы тарафынан әүҙем ҡарала.
Профсоюздар тарафынан мәктәпкәсә йәштәге балалар учреждениелары хеҙмәткәрҙәренең эш хаҡы тураһындағы мәсьәлә айырым пункт итеп сығарылды. Бөгөн был өлкәләге эш хаҡы был һөнәрҙең социаль мөһимлегенә һәм тәрбиәселәрҙең йәмғиәтте үҫтереүгә һалған хеҙмәтенә һис кенә лә тап килмәй. Айрат Ғәскәров хәлгә анализ яһарға, мәғариф хеҙмәткәрҙәренең эш хаҡы тураһында положение әҙерләргә һәм был мәсьәләне хәл итеү буйынса мөмкинлектәрҙе ҡарарға вәғәҙә итте.
Осрашыу барышында торлаҡ-коммуналь хеҙмәтләндереүҙәргә тарифтарҙың үҫеүе, санатор-курорт учреждениеларында стационар дауаланғандан һуң граждандарҙы реабилитациялау буйынса йөкләмәләрҙе финанс яҡтан тәьмин итеү, хеҙмәт ветерандарына түләүҙәр кеүек бөгөнгө көнүҙәк проблемалар ҙа тикшерелде. Тикшерелгән күп мәсьәләләр буйынса ике яҡ та ыңғай ҡарарҙарға килеүгә өлгәшә алды.


text:
Тағы бер ит комбинаты барлыҡҡа килде
Сибайҙа колбаса изделиелары сығарыу буйынса яңы предприятие — «Башҡорт колбасалары» ит комбинаты» яуаплылығы сикләнгән йәмғиәте рәсми рәүештә асылды. Яңы бәләкәй бизнес предприятиеһы етәксеһе Ринат Ильясов һөйләүенсә, производствоны технологик асыу мартта уҡ үткәрелгән. Тәүге айҙа «Башҡорт колбасалары» 20 тоннанан ашыу продукция сығарған. Уның тәмен Башҡортостандың Көньяҡ Урал төбәге халҡы баһалап өлгөрҙө лә инде. Сибайҙар колбаса изделиеларын аҙлап Өфө, Бәләбәй, Туймазы һәм Магнитогорскиға ла оҙата. Яңы продукцияға талап ярайһы уҡ юғары. Шуның менән бәйле предприятие производство ҡеүәттәрен киңәйтергә һәм өҫтәмә ҡорамалдар һатып алырға планлаштыра.
Бөгөн «Башҡорт колбасалары» ҡеүәте йылына 800 тоннаға тиклем продукция сығарырға мөмкинлек бирә. Ит комбинатында әлеге ваҡытта колбасаның 22 төрө етештерелә. Яҡын киләсәктә 70 төргә еткерергә планлаштыралар. Предприятие башлыса урындағы сеймалды файҙалана.


text:
Күп балалы ғаиләләрҙең торлаҡ мәсьәләһен хәл итеүгә 60 миллион һумдан ашыу аҡса тотонолдо
Былтыр Башҡортостанда күп балалы ғаиләләргә ярҙам итеү системаһы үҙгәртелде. Республика биш һәм унан күберәк балалар тәрбиәләнгән һәм торлаҡ шарттарын яҡшыртыуға мохтаж булған ғаиләләргә ҡарата яңы социаль йөкләмәләрҙе үтәүҙе үҙ өҫтөнә алды.
Ҡала һәм район хакимиәттәре башлыҡтары семинарында БР Хөкүмәте Премьер-министры урынбаҫары, хеҙмәт һәм халыҡты социаль яҡлау министры Фидус Ямалетдинов хәбәр итеүенсә, ғаиләләрҙең был категорияларына торлаҡ сертификаттары бирелә. Бөгөнгө көнгә 25 күп балалы ғаилә үҙ торлаҡ шарттарын яҡшырта алды ла инде, Благовещен районынан тағы өс ғаиләгә был мәсьәләне хәл итеүҙә ярҙам күрһәтелде.
Был маҡсаттарға республика бюджетынан 60 миллион һумдан ашыу аҡса тотонолдо.


text:
Фото:
2014 йылда Республиканың ауыл хужалығы етештереүселәренә ярҙамға 1,6 миллиард һум йүнәлтелген
Фото:
2014 йылда Башҡортостандың ауыл хужалығы етештереүселәренә ярҙам итеү өсөн 1,6 миллиард һум йүнәлтелгән, шул иҫәптән яҙғы баҫыу эштәрен үткәреүгә 1,1 миллиард һум. Был хаҡта яҙғы ауыл хужалығы эштәре мәсьәләләре буйынса район башлыҡтары менән видеоселектор кәңәшмә барышында Башҡортостан Хөкүмәте Премьер-министры урынбаҫары Эрнст Исаев хәбәр итте.
Быйыл аграрийҙар баҫыу эштәренә уҙған йыл менән сағыштырмаса бер аҙға һуңыраҡ тотона.
Быйыл яҙғы сәсеүҙе 2055 мең гектар майҙанда башҡараһы бар, уларҙан 1260 мең гектарҙы иген баҫыуҙары биләйәсәк. Ужым культураларының хәле быйыл, былтырғыға ҡарағанда күпкә яҡшыраҡ – сәселгән майҙандарҙың 93 проценты «яҡшы» (512 мең гектарға) булараҡ баһалана. Тупраҡтың температура режимы бөтә культураларҙы ла сәсә башларға мөмкинлек бирә.
— Амбициялы бурыс ҡуябыҙ – 2017 йылға ауыл хужалығы продукцияһының тулайым күләмен 25 процентҡа арттырыу. Шуға күрә беҙгә үҫемлекселектә яҡшы һөҙөмтә алыу мөһим, – тип һыҙыҡ өҫтөнә алды Эрнст Исаев. – Бының өсөн мөмкин тиклем яҡшы һауа торошон файҙаланырға, тиҙ һәм сифатлы сәсергә, сәсеүлектәрҙе комплекслы ҡарарға, ҡоро һәм һутлы аҙыҡтарҙың, фураж игененең запасын әҙерләргә кәрәк. Ауыл хужалығы предприятиеларында малдарҙы максималь рәүештә аҙыҡ менән тәьмин итергә.
Белгестәрҙең баһалауҙары буйынса, малдарҙы ҡышлатыу уңышлы үтте. Эрнст Исаев фекерләүенсә, малсылыҡтың һөҙөмтәлелегендә ҙур ролде фермер хужалыҡтары уйнаны. 2013 йылдың беренсе кварталы менән сағыштырмаса фермер хужалыҡтары иҫәбенә һөт етештереү һәм малдың продуктлылығында кәмеү булманы. Фермер хужалыҡтары эре мөгөҙлө малдарҙың һанын 112 процентҡа һәм һөт производствоһын 114 процентҡа арттырҙы. Ауыл хужалығы предприятиелары һәм шәхси ярҙамсы хужалыҡтар мал башын кәметеүҙе дауам итә һәм тейешенсә һөт етештереүҙе лә (ауыл хужалығы предприятиелары беренсе кварталда 5,1 процента, шәхси ярҙамсы хужалыҡтар 0,8 процентҡа кәметте).
Янғын хәүефе осоро алдынан вице-премьер янғын хәүефһеҙлеге ҡағиҙәләрен инҡар иткәндәре өсөн хакимиәт башлыҡтарының шәхси яуаплылығына иғтибар итте.
— Ауыл хужалығы үрте – тулыһынса урындағы үҙидара органдары яуаплылығында. Ҡағиҙә боҙоусыларға тәьҫир итеүсе инструменттар бар. Эҙемтәләргә килтереү ихтималлығы өсөн яуаплылыҡты аңларға кәрәк, – тип билдәләне вице-премьер
Баҫыу һаҡлағыс урман һыҙаттары темаһына айырым ҡағылдылар. Инвентаризация йомғаҡтары буйынса Башҡортостандың 53 мең гектар территорияһынан 9 мең гектарҙан ашыу урман һыҙаттары майҙанында санитар ағас киҫеүҙе үткәрергә кәрәк. Бынан тыш тотош урман һыҙаттарын киҫергә кәрәк — 1,2 мең гектарҙа. 2013 йылдың көҙөндә ҡоро, ауырыу һәм оҙаҡ торған ағастарҙы йыя башланылар. Эштәр 1,7 мең гектарҙа башҡарылған.


text:
2011 йылда Өфөлә 702 мең квадрат метр торлаҡ төҙөлгән
Былтыр Өфөлә 702 мең квадрат метр торлаҡ төҙөлгән һәм сафҡа индерелгән. Был 2010 йылдағы кимәлгә ҡарата 107,3%. Шәхси торлаҡ төҙөлөшөнөң өлөшө 51,6 процентты тәшкил иткән. Мэрияла үткән матбуғат конференцияһында Өфө ҡалаһы ҡала округы хакимиәте башлығы урынбаҫары Альбина Йосопованың әйтеүенсә, былтыр торлаҡ менән бер рәттән социаль объекттар ҙа төҙөлгән. Мәҫәлән, «Ҡариҙел», «Инорс-7», «Дим-8», «Сипайлово-1» һәм «Сипайлово-5» биҫтәләрендә балалар баҡсалары сафҡа индерелгән.
Яңы уҡыу йылы башланыуға Өфө дәүләт авиация техник университетының уҡыу корпусы файҙаланыуға тапшырылған. Шулай уҡ РФ Хөкүмәте ҡарамағындағы Финанс университетының Өфөләге филиалының уҡыу корпусына төкәтмә төҙөү эштәре тамамланған. Башҡорт дәүләт университетының К.Маркс урамы, 3/4 адресы буйынса урынлашҡан «И» уҡыу корпусына реконструкция үткәрелгән.
Һаулыҡ һаҡлау объекттарынан Республика клиник дауаханаһының Пушкин урамы, 99 адресы буйынса урынлашҡан 2-се поликлиникаһы корпусы файҙаланыуға тапшырылған. Бынан тыш, Альбина Йосопова спорт объекттарын да билдәләп үтте. «Өфө-Арена» универсаль спорт аренаһының икенсе сираты, «Көньяҡ» биҫтәһендәге ер аҫтында автомобилдәр ҡуйыу урыны булған бассейн, «Затон» биҫтәһендәге 5-се мәктәп-интернатының спорткомплексы, С.Перовская урамындағы фитнес-үҙәк бинаһындағы бассейн сафҡа индерелгән.
Коммуналь хужалыҡ өлкәһендә республиканың баш ҡалаһының көньяҡ ҡапҡаһы булған Таш кисеү районында Ҡариҙел йылғаһы аша һалынған күпер һәм Затон биҫтәһендәге төньяҡ урау юлы файҙаланыуға тапшырылған.


text:
Саммиттар барышында Өфө халҡына юбилейҙар үткәреүҙе кисектерергә тәҡдим ителә Фото: Олег Яровиков
Саммиттар барышында Өфө халҡына юбилейҙар үткәреүҙе кисектерергә тәҡдим ителә
Саммиттар барышында Өфө халҡына юбилейҙар үткәреүҙе кисектерергә тәҡдим ителә Фото: Олег Яровиков
ӨФӨ, 2015 йыл, 10 июнь. /«Башинформ» мәғлүмәт агентлығы, Розалиә Вәлиева/.
Самиттар барышында өфөләргә юбилейҙарҙы һәм башҡа тантаналарҙы үткәрмәҫкә тәҡдим ителә. Был хаҡта «Интерфакс» агентлығы ойошторған матбуғат конференцияһында Башҡортостан Республикаһы министры Руслан Мирсаяпов хәбәр итте.
Кортеждарҙы үткәреү өсөн урамдарҙы ябыуға бәйле тәғәйенләнгән урынға барып етеүҙә уңайһыҙлыҡтар тыуыуы мөмкин.
— Өфө — Аэропорт трассаһы буйлап хәрәкәт иткән автоһәүәҫкәрҙәргә ҡалаға инеүҙең башҡа ысулдарын уйларға кәрәк, — тип билдәләне Руслан Мирсаяпов. — Рәсми делегациялар ошо юлдан йөрөйәсәк. Хәүефһеҙлек талаптарына ярашлы, кортеждарҙы үткәреү өсөн юлдар ваҡытлыса ябыласаҡ.
Йома, 10 июлдә, дәүләт башлыҡтары ултырышы тамамланғандан һуң кортеждар шунда уҡ аэропортҡа юлланасаҡ. Йома көнөндәге ғәҙәти трафикты иҫәпкә алып, Башҡортостан Республикаһы министры ҡаланан сығыуҙың альтернатив юлдарын күҙ уңында тоторға ҡушты.
Саммиттар ваҡытында Өфө аэропорты штат режимында эшләйәсәк, даими рейстар расписание буйынса осасаҡ. Чартер рейстары 7 июлдән 11-нә тиклем генә туҡтатыла. Ҡала халҡына аэропортҡа йәмәғәт транспортында барырға тәҡдим ителә.


text:
Төбәк муниципалитеттарына 2011 йылда 495 күсемһеҙ милек объекты тапшырылды
Башҡортостандың Ер һәм мөлкәт министрлығына һәм Милек менән идара итеү комитеттарына 2011 йылда 138 ҡуртымсы улар ҡуртымға алған объекттарҙы һатып алыу буйынса мөрәжәғәт иткән. Үткән йыл эсендә һатып алыу хоҡуғын ҡулланыу өсөн ғариза менән мөрәжәғәт итеүсе эшҡыуарлыҡтың бәләкәй һәм урта субъекттары менән ҡуртымға алынған мөлкәтте һатып алыу һәм һатыу буйынса 386,2 миллион һум суммаға йәмғеһе 119 килешеү төҙөлгән. Атап әйтелгән килешеүҙәр буйынса дөйөм майҙан 25747 квадрат метр тәшкил иткән. Был хаҡта Башҡортостандың Ер һәм мөлкәт министрлығының матбуғат хеҙмәте хәбәр итте.
Шулай уҡ ҡануниәткә ярашлы федераль милек ҡарамағына Башҡортостан Республикаһы мөлкәтендә иҫәпләнгән 787 күсемһеҙ милек объекты, полиция хеҙмәткәрҙәре менән файҙаланылған ер участкаһы, бина һәм ҡоролма тапшырылған. Уларҙың дөйөм майҙаны 261972 квадрат метр тәшкил иткән.
Бынан тыш, үткән йыл эсендә Башҡортостан Республикаһы муниципаль берәмектәренең муниципаль мөлкәтенә 495 күсемһеҙ милек объекты (шул иҫәптән инженер селтәрҙәре, фатирҙар, торлаҡ йорттар, йәшәү өсөн тәғәйенләнмәгән объекттар, гидротехник ҡоролмалар) тапшырылған. Шулай уҡ 473538 квадрат метр дөйөм майҙанлы 32 ер участкаһы тапшырылған.


text:
“Планета йәшлеге” халыҡ-ара фестивалендә Башҡорт хореография училищеһы тәрбиәләнеүселәре еңеү яуланыФото: Ирина Миргалеева
“Планета йәшлеге” халыҡ-ара фестивалендә Башҡорт хореография училищеһы тәрбиәләнеүселәре еңеү яуланы
“Планета йәшлеге” халыҡ-ара фестивалендә Башҡорт хореография училищеһы тәрбиәләнеүселәре еңеү яуланыФото: Ирина Миргалеева
Рудольф Нуриев исемендәге Башҡорт хореография училищеһының “ Башҡорт ҡыҙҙары” бейеү коллективы “Планета йәшлеге” халыҡ-ара балалар коллективтары фестивалендә еңеү яуланы. Ижади форум Францияның Гавр һәм Париж ҡалаларында булып уҙҙы.
“Башинформ” агентлығына фестивалдә ҡатнашыусы бер ҡыҙҙың әсәһе Ирина Мирғәлиева һөйләүенсә, “классик”, “халыҡ бейеүе” номинацияларында беренсе урындарҙы яулаусы коллектив фестивалдең фавориттары булған.
Беҙҙең делегация составына училищеның өсөнсө курс студенттары Дарина Мирғәлиева, Камила Арджаникова, икенсе курстан Диана Мәджитова, уларҙың уҡытыусылары Светлана Ризуанова, Людмила Колесникова инде.
Халыҡ-ара форум баһалауына улар ике номер әҙерләгән : “Бөрйән ҡыҙҙары” халыҡ бейеүе һәм “Шәүләләр” заманса хореография композицияһы.
Төп приз сифатында был коллектив 2010 йылдың майында Францияла Рәсәй йылын асыу хоҡуғына эйә булды. Бынан тыш Башҡорт хореография училищеһы тәрбиәләнеүселәре киләһе йылдың авгусында Италияла үтәсәк халыҡ-ара фестивалгә саҡырыу алды. Фестиваль еңеүселәре шулай уҡ Австрия һәм Чехияла экскурсияла булдылар.


text:
Аграрийҙар шәкәр сөгөлдөрө сәсеүҙе ҡыҙыу темпта алып бара
Башҡортостанда 4734 га майҙанда (планлаштырылғандың һигеҙ процентында) шәкәр сөгөлдөрө сәселгән, тип хәбәр иттеләр республиканың Ауыл хужалығы министрлығында. Тағы бер техник культура — көнбағыш 15976 гектарҙы биләй (12 процент). Бынан алдағы көн менән сағыштырғанда сәсеүлектәр өсәр процентҡа артҡан.
Һуңғы тәүлектә шәкәр сөгөлдөрө сәсеү буйынса – Благовар, Мәләүез, Шишмә хужалыҡтары (сәсеүлектәрен 7-шәр процентҡа арттырған), көнбағыш буйынса Миәкә һәм Көйөргәҙе районы ауыл хужалығы предприятиелары яҡшы һөҙөмтәләргә өлгәшкән, улар үҙҙәренең күрһәткестәрен 13 һәм туғыҙ процентҡа арттырған.
Хәтерегеҙгә төшөрәйек, әле Башҡортостандың 53 районы сәсеү эштәрен алып бара.


text:
8 сентябрҙә республикала ҡала һәм район башҡорттары ҡоролтайы етәкселәренең семинары үтәсәк
8 сентябрҙә Башҡортостанда ҡала һәм район башҡорттары ҡоролтайҙары рәйестәренең семинары үтәсәк. Семинар үткәреү тураһындағы ҡарарҙы Бөтә донъя башҡорттары ҡоролтайы Башҡарма комитеты ҡабул иткән.
Бөтә донъя башҡорттары ҡоролтайының матбуғат хеҙмәте хәбәр итеүенсә, Өфө янындағы ял йорто базаһында үтәсәк семинарҙа урындағы ҡоролтайҙар эшмәкәрлегенең көнүҙәк мәсьәләләре, III Бөтә донъя башҡорттары ҡоролтайы ҡарарҙарын тормошҡа ашырыу буйынса уларҙың бурыстары тикшереләсәк.
Бөтә донъя башҡорттары ҡоролтайының республикалағы ҡала һәм район бүлексәләренең дәүләт һәм муниципаль власть органдары менән йәштәр сәйәсәте, мәғариф, мәҙәниәт, спорт һәм киң мәғлүмәт саралары өлкәһендәге үҙ-ара хеҙмәттәшлегенә айырым иғтибар биреләсәк.
Бөтә донъя башҡорттары ҡоролтайы Башҡарма комитетының 9 сентябрҙә Салауат районында республиканың төньяҡ-көнсығыш райондарының социаль-иҡтисади үҫешенә, шулай уҡ Бөтә донъя башҡорттары ҡоролтайының Дәүләт Думаһына һайлауҙарҙа ҡатнашыуына арналған киңәйтелгән күсмә ултырышы үтәсәк.


text:
Етен үлән
Етен үлән, бесәй тырнағы (урыҫ. Льня́нка, лат. Linaria) — юл япрағы һымаҡтар (Plantaginaceae) ғаиләһенән күп йыллыҡ үлән үҫемлек, бейеклеге 90 см-ға етә, июнь-август айҙарында ҡыҙғылт һары сәскә ата, емеше август-сентябрҙә өлгөрә.
Таралыуы[үҙгәртергә | вики-тексты үҙгәртергә]
Юл урман ситендә, канауҙарҙа, сүп-сап өйөмөндә үҫә. Европаның уртаса климат зонаһында, Азияла һәм Төньяҡ Африкала таралған.
Әҙәбиәт[үҙгәртергә | вики-тексты үҙгәртергә]
- Ғүмәров В.З. Тыуған яҡтың шифалы үҫәмлектәре. —Өфө: Башҡортостан китап нәшриәте, 1996. -160 б. ISBN 5-295-01499-1


text:
Пермь крайы башҡорттарының мәҙәниәт көндәре үткәрелә
12-14 ноябрҙә Өфөлә “Башҡортостан Республикаһында Пермь крайы башҡорттарының мәҙәниәт көндәре” төбәк-ара форумы үтәсәк.
Өс көнлөк форум сиктәрендә Пермь крайы башҡорт фольклор коллективтары концерттарын, декоратив биҙәү-ҡулланма сәнғәте, милли аш-һыу күргәҙмәләрен ойоштороу, шулай уҡ Пермь делегацияһын Өфөнөң тарихи һәм мәҙәни үҙәктәренә алып барыу планлаштырыла.
“Башҡортостан Республикаһында Пермь крайы башҡорттарының мәҙәниәт көндәре” проектының стратегик маҡсаты булып Пермь башҡорттарының үҙенсәлекле мәҙәниәтен үҫтереү өлкәһендәге социаль мөһим башланғыстарын тормошҡа ашырыу географияһын киңәйтеүгә булышлыҡ итеү тора. Форум ике яҡлы мәҙәни һәм иҡтисади хеҙмәттәшлекте үҫтереүгә йүнәлтелгән.
Шуны ла әйтергә кәрәк, бындай саралар республикабыҙҙа тәүге тапҡыр ғына үткәрелмәй. Башҡортостанда башҡорттарҙың үҙ ирке менән Рәсәйгә ҡушылыуының 450 йыллығы айҡанлы “Башҡортостан Республикаһында Рәсәй төбәктәре башҡорттарының мәҙәниәт көндәре” программаһы эшләп килә. Был программаға ярашлы, 2007 йылда республикала беренсе булып Силәбе башҡорттарының мәҙәниәт көндәре үтте.
Үҙ сиратында, Башҡортостан делегацияһы йыл һайын Пермь крайында губернатор хакимиәте ярҙамында ойошторолған төрлө сараларҙа ҡатнаша. Шуларҙан иң ҙуры – Һабантуй милли байрамы.


text:
Рөстәм Хәмитов яғыулыҡ-энергетика комплексының импортҡа бәйлелеген кәметеү буйынса ведомство-ара эшсе төркөм ултырышында ҡатнаштыФото: Олег Яровиков
Рөстәм Хәмитов яғыулыҡ-энергетика комплексының импортҡа бәйлелеген кәметеү буйынса ведомство-ара эшсе төркөм ултырышында ҡатнашты
Рөстәм Хәмитов яғыулыҡ-энергетика комплексының импортҡа бәйлелеген кәметеү буйынса ведомство-ара эшсе төркөм ултырышында ҡатнаштыФото: Олег Яровиков
ӨФӨ, 2015 йыл, 24 ноябрь. /«Башинформ» мәғлүмәт агентлығы, Александр Смирнов/.
23 ноябрҙә Өфөләге Конгресс-холда Башҡортостан Башлығы Рөстәм Хәмитов Рәсәй яғыулыҡ-энергетика комплексының импорт ҡорамалдарға, сит ил компанияларының хеҙмәттәренә бәйлелеген кәметеү, шулай уҡ Рәсәйҙең нефть һәм газ комплексын үҫтереү буйынса ведомство-ара эшсе төркөм ултырышында ҡатнашты. Уны Рәсәйҙең сәнәғәт һәм сауҙа министры Денис Мантуров үткәрҙе.
– Республикабыҙ импортты алмаштырыу мәсьәләһе өҫтөндә әүҙем эшләй. Башҡортостандың 14 предприятиеһы импортты алмаштырыу буйынса федераль планға инде. Исемлектә – 57 изделие, – тип хәбәр итте Рөстәм Хәмитов. – Өҫтәүенә ҙур сәнәғәт компаниялары менән тығыҙ хеҙмәттәшлек итәбеҙ. «Газпром» менән эштәр яҡшы бара. Урал тау-металлургия компанияһы беҙҙең менән килешеү төҙөнө, тиҙҙән «Сибур» холдингы менән килешеүгә ҡул ҡуйыласаҡ. Беҙ шулай уҡ «Роснефть» менән эшләйбеҙ. Йәки корпорациялар беҙгә 5-10 кеше ебәрә һәм беҙҙә нимә бар, шуны күрһәтәбеҙ. Килешеүҙәр төҙөйбөҙ һәм ошо йәһәттән эштәр башлана.
Республика Башлығы һүҙҙәренсә, бөгөнгә ҡорамал эшләүселәрҙең тиҙ арала хәл итеүҙе талап иткән киҫкен мәсьәләләре бар. Был тәү сиратта ғилми-тикшеренеү һәм тәжрибә-эксперименталь эшкә финанс ресурстарының етмәүе, шулай уҡ сығарылған ҡорамалдарҙың килемлелеге кәмеүе. Бынан тыш, Рәсәй ҡорамалдарын һатып алырға теләмәгән компаниялар ҙа бар.
Ошо мәсьәләләрҙе хәл итеү өсөн республикала кластер сәйәсәте әүҙем тормошҡа ашырыла. Әле машина эшләү һәм геофизика кластерҙары, бәләкәй тоннажлы нефть химияһы, нефть-газ инжинирингы кластерҙары эшләй.
Ултырыш башланыр алдынан Башҡортостан Башлығы Рөстәм Хәмитов, Рәсәйҙең сәнәғәт һәм сауҙа министры Денис Мантуров һәм Рәсәй Президентының Волга буйы федераль округындағы тулы хоҡуҡлы вәкиле Михаил Бабич Башҡортостандың сәнәғәт предприятиелары күргәҙмәһе менән танышты. Экспозицияға «КВАНТ» сәнәғәт кластеры, Өфө компрессор заводы, «Пакер» ғилми-етештереү фирмаһы, «Уралтехнострой» корпорацияһының һәм башҡа предприятиеларҙың эштәре ҡуйылғайны.
Рәсәй яғыулыҡ-энергетика комплексының импорт ҡорамалдарға, сит ил компанияларының хеҙмәттәренә бәйлелеген кәметеү, шулай уҡ Рәсәйҙең нефть һәм газ комплексын үҫтереү буйынса ведомство-ара эшсе төркөмө 2014 йылдың декабрендә булдырылды. Уның төп бурысы – яғыулыҡ-энергетика комплексында импортты алмаштырыу буйынса тәҡдимдәр әҙерләү, илдә аналогтары булмаған импорт технологиялары һәм ҡорамалдарҙың номенклатураһын билдәләү, нефть-газ комплексында импортты алмаштырыу йәһәтенән федераль башҡарма власть органдарының эшмәкәрлеген көйләү.


text:
Мәскәүҙә «Киләһе станция — «Башҡортостан» тигән экспозиция асылдыФото: автор
Мәскәүҙә «Киләһе станция — «Башҡортостан» тигән экспозиция асылды
Мәскәүҙә «Киләһе станция — «Башҡортостан» тигән экспозиция асылдыФото: автор
ӨФӨ, 2016 йыл, 18 октябрь. /«Башинформ» мәғлүмәт агентлығы, Гөлсәсәк Ханнанова/.
Мәскәүҙең «Выставочная» метро станцияһында «Мосметрострой» компанияһының юбилейына арналған «85 йыл уникаль тәжрибә» тип аталған экспозиция асылды. Ул ер аҫты төҙөлөшөнөң күп йыллыҡ тарихы, шул иҫәптән быға тиклем аҙ билдәле булған тарихи факттар менән таныштыра. Башҡортостан экспозицияһынан мәскәүҙәр метрополитендың тәүге сиратын төҙөү өсөн республиканың тәүҙә Ҡалтасы, хәҙер иһә Краснокама районы үҙәге Николо-Берёзовка ауылынан биш меңгә яҡын кешенең килеүе хаҡында белде.
Күргәҙмәлә Мәскәү метрополитены һәм «Мосметрострой» компанияһы музейҙары коллекцияһын берләштергән экспонаттар тупланған. Унда тарихи документтар һәм фотоһүрәттәр, төрлө йылдарҙағы төҙөүселәрҙең ҡоралдары, баш ҡалалағы метро станцияларының ҡабатланмаҫ архитектураһы тураһында хикәйә, үҙенсәлекле артефакттар урын алған.
Күргәҙмәне асыу тантанаһында Мәскәү метроһы етәкселәре — «Мосметрострой» асыҡ акционерҙар йәмғиәтенең генераль директоры Сергей Жуков һәм «Мәскәү метрополитены» дәүләт унитар предприятиеһы етәксеһе Дмитрий Пегов республика халҡының метро төҙөүҙә ҡатнашыуы темаһына айырыуса ҙур иғтибар бүлде. «Бөгөн Мәскәү метроһы 203 станциянан тора. Әммә барыһы ла бер нисә тәүге станциянан һәм 1930 йылдарҙағы, шул иҫәптән Башҡортостандан килгән герой-комсомолдарҙың ауыр хеҙмәтенән башланған, — тине Сергей Жуков. — Уларҙың хеҙмәте, шул иҫәптән метрополитен станцияларының береһенең исемендә мәңгеләштереүгә лайыҡ».
Икенсе башланғыс — метро станцияларының береһендә Башҡортостан төҙөүселәренең хеҙмәт ҡаһарманлығына арналған мемориаль таҡтаташ ҡуйыу мөмкинлеге лә тикшерелде.
«Мосметрострой» етәкселегенә Николо-Берёзовка ауылынан бүләк — башҡорт балы һәм республиканың халыҡ рәссамы Владислав Меостың «Ҡорамға юл» картинаһы тапшырылды. Ошо көндәрҙә Николо-Берёзовка ауылында метро төҙөүселәргә мемориаль таҡтаташ асылды.
Мәскәүҙәге күргәҙмә 14 ноябргә тиклем эшләй.


text:
Республикала тыуыусылар һаны үлеүселәр һанынан — 13,3, Рәсәй буйынса 2,1 процентҡа артҡан Фото: Олег Яровиков
Республикала тыуыусылар һаны үлеүселәр һанынан — 13,3, Рәсәй буйынса 2,1 процентҡа артҡан
Республикала тыуыусылар һаны үлеүселәр һанынан — 13,3, Рәсәй буйынса 2,1 процентҡа артҡан Фото: Олег Яровиков
ӨФӨ, 2015 йыл, 19 ғинуар. /«Башинформ» мәғлүмәт агентлығы, Эльвира Латипова/.
Ғинуар-ноябрь айҙарында Башҡортостанда 55174 сабый донъяға килгән, был 2013 йылдың ошо уҡ осорона ҡарата бер ярым процентҡа күберәк. Ошо уҡ осорҙа 48713 кеше вафат булған. Шулай итеп, республикала халыҡтың тәбиғи үҫеше 6461 кеше тәшкил иткән. Был хаҡта Башҡортостанстат хәбәр итә.
Республикала тыуыусылар һаны үлеүселәр һанынан 2013 йылдың ғинуар-ноябрь айҙары менән сағыштырғанда 13,3 процентҡа артҡан. Дөйөм Рәсәй күрһәткесе — 2,1 процент.
Рәсәй Федерацияһының 44 субъектында, шул иҫәптән Волга буйы федераль округының ете субъектында тәбиғи үҫеш күҙәтелгән. Волга буйында Татарстан (8860 кешегә күберәк), Башҡортостан (6461) һәм Удмурт Республикаһы (2394) алда бара.


text:
Иглин районында «Башҡорт балы байрамы» үтте
Йыл һайын үткәрелеүсе «Башҡорт балы байрамы» быйыл Иглин районының Түбәнге Ләмәҙ ауылында үтте. Урындағы умартасылар бал байрамдарында һәм йәрминкәләрҙә йыл да әүҙем ҡатнаша. Сараны ойоштороусылар булып муниципаль район хакимиәте менән берлектә БР Халыҡтар дуҫлығы йорто сығыш яһаны. Сарала ауылдан сыҡҡан билдәле кешеләр, шул иҫәптән РФ Дәүләт Думаһы депутаты Зөһрә Рәхмәтуллина ҡатнашты.
Байрамға БР Дәүләт Йыйылышы – Ҡоролтай рәйесе урынбаҫары Рафаил Зинуров, Башҡортостандың мәҙәниәт министры урынбаҫары Шамил Абдраҡов, БР Халыҡтар дуҫлығы йорто директоры Вельмир Аҙнаев, Башҡортостан умартасылыҡ һәм апитерапия буйынса ғилми-тикшеренеү үҙәге директоры Әмир Ишемғолов саҡырылды.
Ҡунаҡтар тирмәләрҙе ҡарап сыҡты, ауыл биләмәһенең билдәле умартасылары менән танышты. Һәр тирмәлә бал сорттары күргәҙмәләре, умартасыларҙың эшмәкәрлеге тураһында фотостендтар тәҡдим ителде. Байрам ҡунаҡтары өсөн матур концерт ойошторолдо.


text:
Баш ҡалала киҙеүгә ҡаршы яңы вакцина уйлап табылды Фото: «Микроген» ғилми-етештереү берекмәһенең матбуғат хеҙмәте
Баш ҡалала киҙеүгә ҡаршы яңы вакцина уйлап табылды
Баш ҡалала киҙеүгә ҡаршы яңы вакцина уйлап табылды Фото: «Микроген» ғилми-етештереү берекмәһенең матбуғат хеҙмәте
ӨФӨ, 2015 йыл, 26 август. /«Башинформ» мәғлүмәт агентлығы, Арина Рәхимҡолова/.
Өфөлә «Иммунопрепарат» предприятиеһы белгестәре киҙеүгә ҡаршы яңы вакцина әҙерләне. Быйыл «Микроген» ғилми-етештереү берекмәһенең Өфөләге филиалында уйлап табылған препарат иҫкәртеү прививкаларының милли календары буйынса халыҡты бушлай вакцинациялау өсөн файҙаланыласаҡ.
Яңы вакцина йыл һайын 18 йәштән 60 йәшкәсә кешеләргә киҙеүгә ҡаршы прививка яһау өсөн тәғәйенләнгән.
«Рәсәйҙә 15,5 миллиондан ашыу кеше ошо вакцина ярҙамында киҙеү вирусынан һаҡлана ала. «Совигрипп» тулыһынса илебеҙҙә әҙерләнгән һәм уға сит ил компоненттары ҡушылмаған. Уны әҙерләү өсөн компания 200 миллион һум аҡса инвестициялаған», —тип хәбәр итте «Микроген» ғилми-етештереү берекмәһенең генераль директоры Петр Каныгин.
Иммунобиологик препарат Рәсәй медицина берләшмәһендә лә хуплау тапҡан. «Киҙеүгә ҡаршы вакцина һәм уны алыу ысулдары» тикшереүе өсөн патентҡа эйә булыусы «Микроген» ғилми-етештереү берекмәһе «Рәсәйҙең 100 иң яҡшы асышы» номинацияһында Интеллектуаль милек буйынса федераль хеҙмәттең дипломына лайыҡ булған, тип хәбәр иттеләр предприятиеның матбуғат хеҙмәтенән.


text:
Текст песни МС баш – Уйҙарым
Һуземде башлар алдынан утенесем белдерәм
Кемдер мине ихлас тыңлар,кемдер ҡул hелтәр беләм
Тирә-яҡҡа,йәмәғәткә-ихтибарлы булығыз,
Ҡылыр алдынан уйлағыз-Алланан hез ҡурҡығыз!
Ағыла,уйзарым ағыла
Ниҙәр булыр тағыла?
Донъя яңылыш Юл ала,
Ярзам ит беҙгә Аллам!!!
Бөтә Донъяны яңғратып мин оран hалырға әҙер,
Аҡсанан бутән нәмәгә куптән ботто Инде ҡәзер.
Барлыҡ тереклектен теле осонда хәҙер
Шундай замана етте,етте шундай дәүер!
Урам буйлап атлап киләм,ике ҡулда кәҫәлә,
Алда барган икәүҙән шундай hүҙҙәр ишетелә.
Миндә бар «төйөлгәндәр» киттек әҙерәк йыраҡҡа,
Шунда имеш икәулэп барып ҡайтырбыз «йыраҡҡа»!
Аҙ түгел бөгөн ундайҙар-маҡсатhыҙ йәшәгәндәр,
Ләззәт эҙләп был ғумерҙән аҙак инде үкенәләр.
Тик үткәндәр кире ҡайтмай-быны улар аңлайҙар,
Шунлыҡтандыр ҡылыҡтарын бәлки ташлай алмайҙар.
Куҙенде ас тереклек, ҡаты йоҡоңдан уян!
Үлмәгәнбеҙ бит әле-йөрәгем менән тоям!
Бар әле беҙҙә көс мәғнәhеҙлектэн боролорға!
Яңы урҙәргә ынтылып-Яны тормош ҡорорга!!!
Беҙҙен сәғәттэр туҡтаhа ла-ваҡыт китеп барыр,
Кешелек төҙәлмәhә ғонахтар артҡандан артыр.
Ҙур таланттыр ямандан яҡшыны айыра белеү,
Донъяла ниҙәр барғанын-айыҡ аң менән күреү!
Ботә ерҙә hуғыш,фажиғә,бәлә-ҡаза,
Йөрәк әрнеүҙән мин әҙер яҙырға Аллаға ғариза!
Тик улайтмам, ҡурҡытмайым,киләсәккә ышанам,
Яҡты тандар атҡан hайын ҡыуанамда-шатланам!
Теге икәүҙе hорарhығыҙ: «Ҡайҙа-тиеп-Улар хәҙер?»
Гәзиттә уҡыным кисә:уларға ҡаҙғандар ҡәбер.
Куреп Кеше хатаhын,hеҙ курмәгеҙ ҡабатлай,
Иблис hәм шайтандар Бер кемде лә аямай!
Уйлаған уйҙарымдың ошо Бер олошо булыр,
Көндән-көн башымда яңынан-яңылары тыуыр!
Һау булығыҙ әлегә бөтә алмайым әйтеп телдәр тала,
Ә hезгә кешелек уянып күҙ асырға ҡала!


text: Көнһылыуҙың ире дауаханала үлде. Бер нисә көн элгәре тиктомалдан хәле бөтөүенә, тыны ҡыҫылыуына зарланғас, табипҡа күренергә күпме генә күндерһә лә, тыңламаны бит. Хәйер, ир заты был йәһәттән үҙ һүҙле инде ул. Сирләп-маҙар китһә лә, өйҙә ятһа ята, әммә табипҡа -– һуңғы сиктә генә. Был юлы ла шулайыраҡ килеп сыҡты. “Үтер әле, һауа торошо ла үҙгәреп тора, шуға күңел болоҡһойҙор”, — тип башлыса тәбиғәткә һылтанды. Әммә өсөнсө көн тигәндә хәленең ауырайғанын һиҙеп, ир табипҡа күренергә ризалыҡ бирҙе.


text:
Максим Чудов икенсе дәрәжәләге "Ватан алдындағы хеҙмәте өсөн" ордены миҙалы менән бүләкләнә
Президент Дмитрий Медведев Ванкуверҙа үткән Олимпиадалағы ҡаҙаныштары өсөн Рәсәй спортсыларын дәүләт наградалары менән бүләкләү тураһында Указға ҡул ҡуйҙы, тип хәбәр итә Кремлдең матбуғат хеҙмәте.
Указға ярашлы, Дуҫлыҡ орденын Никита Крюков, Анна Богалий-Титовец, Ольга Зайцева, Ольга Медведцева, Светлана Слепцова, Евгений Устюгов аласаҡ.
Беренсе дәрәжәләге "Ватан алдындағы хеҙмәте өсөн" ордены миҙалы менән Евгений Плющенко, Иван Скобрев һәм Иван Черезов бүләкләнә.
Икенсе дәрәжәләге "Ватан алдындағы хеҙмәте өсөн" ордены миҙалына Алексей Воевода, Оксана Домнина, Максим Шабалин, Александр Зубков, Екатерина Илюхина, Наталья Коростелева, Николай Морилов, Александр Панжинский, Алексей Петухов, Александр Третьяков, Ирина Хазова, Максим Чудов һәм Антон Шипулин лайыҡ булған.
Спортсылар 2010 йылда Ванкуверҙа үткән XXI Олимпиада Уйындарындағы юғары спорт ҡаҙаныштары һәм физик тәрбиә һәм спорт үҫешенә ҙур өлөш индереүҙәре өсөн бүләкләнә.


text:
Өфөлә автобустарҙа юл йөрөү арзанайҙы
Өфөлә «Башавтотранс» дәүләт унитар предприятиеһының ҡайһы бер маршруттарҙағы автобустарында юл йөрөү арзанайҙы. 1 апрелдән ҡулаҡса менән иҫәпләшкәндә 15 һум урынына пассажирҙарҙан ни бары 10 һум алына.
«Башинформ» агентлығына «Башавтотранс» предприятиеһынан хәбәр итеүҙәренсә, юл йөрөү хаҡы махсус социаль акция сиктәрендә кәметелә. Ҡала эсендәге 69, 51 һәм 51А маршруттарындағы атобустарға ғына билет хаҡы арзанайған. Бүтән маршруттарҙа йөрөгән автобустарҙа юл йөрөү хаҡы элеккесә ҡалған. Пластик транспорт карталары буйынса юл йөрөү хаҡы ла үҙгәрмәгән.
Акция бер-ике ай дауамында барасаҡ, тип күҙаллана.


text:
Шереметьево аэропортында Паралимпиада-2012 геройҙарын ҡаршы алдылар
Көн элгәре Мәскәүҙең Шереметьево аэропортына Лондондан ике рейс менән Рәсәйҙең паралимпиясылар йыйылма командаһы, шул иҫәптән Башҡортостан спортсылары килеп төштө. Йәйге Паралимпия уйындарынан Рәсәй спортсылары 36 алтын, 38 көмөш һәм 28 бронза миҙалға эйә булып, дөйөм команда иҫәбендә икенсе урын яулап ҡайтты. Башҡортостан вәкилдәре Рәсәй командалары араһында алтын миҙалдар һаны буйынса (12 миҙал) – беренсе, ә дөйөм призлы наградалар һаны буйынса – Мәскәү командаһынан ҡала икенсе булды. 2008 йылда Пекинда үткән Паралимпиадала улар туғыҙ миҙал (4 «алтын» һәм 5 «бронза») яулағайны.
Паралимпиясыларҙы ҡаршы алырға аэропортҡа Рәсәй Паралимпия комитеты президенты, кеше хоҡуҡтары буйынса вәкил Владимир Лукин, Рәсәйҙең спорт министры урынбаҫарҙары Павел Новиков, Сергей Шелпаков, бер нисә төбәктең спорт министрлыҡтары вәкилдәре һәм башҡа рәсми кешеләр килде. Шулай уҡ Рәсәй спортсыларын сәскәләр, байраҡтар һәм алҡыштар менән туғандары, хеҙмәттәштәре, көйәрмәндәре ҡаршыланы. Башҡортостан вәкилдәрен республиканың РФ Президенты янындағы Тулы хоҡуҡлы вәкиллеге хеҙмәткәрҙәре, шулай уҡ Мәскәү юғары уҡыу йорттарында белем алған Башҡортостан студенттары сәләмләне.
Спортсылар бындай йылы ҡаршы алыуға бик ҡыуанды. 2012 йылғы Паралимпиадала биш тапҡыр еңеүсе Оксана Савченко Башҡортостан етәкселегенә айырыуса рәхмәтен белдерҙе: «Республика Президенты Рөстәм Хәмитов хәстәрлек күрһәтеп, ярыштар дауамында ике тапҡыр шылтыратты, уйындар барышы менән ҡыҙыҡһынды. Бындай әхлаҡи ярҙам беҙҙең барыбыҙҙы ла еңеүҙәргә илһамландырҙы. Хәҙер иһә, үҙ мөмкинлектәребеҙҙе күрһәткәндән һуң, һаулыҡ мөмкинлектәре сикле булған башҡа кешеләр ҙә үҙ тормоштарын ҡайтанан ҡарап сығып, үҙҙәрендә яңы мөмкинлектәр асырға тырышасаҡ, спорт менән шөғөлләнеүгә һәләттәрен үҫтерәсәк, тип ышанам», — тине Оксана.
Иҫегеҙгә төшөрәбеҙ, наградалар һаны һәм сифаты буйынса Оксана Савченко Рәсәй йыйылма командаһының иң яҡшы спортсыһы тип танылды. Барлыҡ биш дистанцияла ла еңеү яулап, ул дүрт донъя рекорды ҡуйҙы. Икенсе урында – еңел атлет Маргарита Гончарова (өс алтын һәм бер көмөш миҙал), өсөнсөлә – шулай уҡ еңел атлеттар Елена Иванова һәм Евгений Швецов (өсөшәр алтын миҙал).
Бөгөн, 11 сентябрҙә, паралимпиясыларҙы Кремлдә ҡабул итәләр. РФ Президенты Владимир Путин һәм РФ Президенты Хакимиәте етәксеһе Сергей Иванов еңеүселәргә наградалар тапшырасаҡ. Ә 12 сентябргә ҡарай төндә спортсылар самолет менән Өфөгә ҡайтасаҡ.


text:
Беларусь аграрийҙары Башҡортостанға тоҡомло мал һәм элиталы орлоҡтар ташырға иҫәп тота
Башҡортостандың рәсми делегацияһының Беларусь Республикаһына эш сәфәре барышында агросәнәғәт комплексында хеҙмәттәшлек итеүҙең варианттары тикшерелде. Элекке союз республикаһы вәкилдәре Башҡортостанға тоҡомло мал һәм иген культураларының элиталы сорттарын ташырға ниәтләй.
БР Ауыл хужалығы министрлығының матбуғат хеҙмәте мәғлүмәте буйынса, республикабыҙҙың малсылыҡ комплекстарын Белоруссияла етештерелгән һауыу аппараттары менән йыһазландырыу мөмкинлеге лә отошло күренә. БР Хөкүмәте Премьер-министрының беренсе урынбаҫары – ауыл хужалығы министры Шамил Вахитов билдәләүенсә, картуф үҫтереү яҡын киләсәктә ике ил хеҙмәттәшлегенең перспективалы йүнәлешенә әйләнеүе ихтимал.


text:
Башҡортостанда “Берҙәм Рәсәй” партияһының «Донъяны төҫтәрҙә күреү» төбәк проектын ғәмәлгә ашырыу дауам итә
Башҡортостанда Өфө күҙ ауырыуҙары фәнни-тикшеренеү институты белгестәре менән халыҡты комплекслы тикшереүгә йүнәлтелгән «Берҙәм Рәсәй» партияһының «Донъяны төҫтәрҙә күреү» төбәк проектын ғәмәлгә ашырыу дауам итә. Был көндәрҙә табип-офтальмологтарҙың бер төркөмө республиканың Балтас районында эшләй. Бында 300-гә яҡын пациент тикшеренеү үткән, шуларҙың 25-нә Өфөгә институтта дауаланыуға йүнәлтмә бирелгән.
Был киң ҡоласлы социаль проектты ғәмәлгә ашырыу 2009 йылдың октябрендә “Берҙәм Рәсәйҙең” Башҡортостан бүлексәһе менән Өфө күҙ ауырыуҙары фәнни-тикшеренеү институтының хеҙмәттәшлек тураһында Килешеү төҙөүенән һуң башланды. Юғары квалификациялы табиптар портатив ҡорамалдар менән райондарға, уларҙы көтөп торған, ләкин ниндәйҙер сәбәптәр арҡаһында үҙҙәре Өфөгә килә алмаған, медицина ярҙамына мохтаж кешеләргә юллана. Белгестәр әйтеүенсә, дауалауға мохтаж пациенттарҙың барыһы ла партия ярҙамында институтҡа һәм ҡабат өйөнә бушлай алып барып ҡуйыла. Проект бер йылға иҫәпләнгән. Тикшереү республиканың бар райондарында ла үтәсәк. Алыҫ райондар халҡына юғары технологиялы медицинаны яҡынайтыуҙы төп маҡсаты иткән проектты бойомға ашырыуҙа дәүләт власы һәм урындағы үҙидара органдары, һайланған властың һәр кимәлендәге “Берҙәм Рәсәй” депутаттары әүҙем ҡатнаша.
Белешмә өсөн. “Берҙәм Рәсәй” партияһы үҙенең эшмәкәрлегендә һаулыҡ һаҡлауҙың үҫеше һәм камиллашыуына тейешле иғтибар итә. Партияның Башҡортостан төбәк бүлексәһе республикала булдырмау мөмкин булған һәм ваҡытынан алдағы үлемде иҫкәртеү юлы менән, демографик күрһәткестәрҙе яҡшыртыуға, ғүмер оҙонлоғон арттырыуға, сәләмәт тормош алып барыуға уңайлы шарттар тыуҙырып, халыҡты сәләмәтләндереүгә йүнәлтелгән “Рәсәй: беҙ оҙаҡ йәшәргә тейеш” проектын әүҙем ғәмәлгә ашыра. Был проект нигеҙендә 2009 йылда республиканың дауалау – профилактика учреждениелары дүрт миллион һумдан ашыу суммалыҡ ҡорамалдар (гематологик анализаторҙар, һейҙек анализаторҙары) менән тәьмин ителгән. Был ҡорамалдар бушлай Стәрлетамаҡ, Салауат, Ишембай, Туймазы, Мәләүез ҡалаларының һәм Ҡырмыҫҡалы, Шишмә райондарының дауалау- профилактика учреждениеларына ебәрелгән.
Проект йүнәлештәренең береһе – шәкәр диабеты менән сирлеләргә ярҙам итеү. Өфөлә шәкәр диабеты менән сирләүселәрҙе глюкометрҙар менән тәьмин итеү буйынса мәрхәмәтлек акцияһы үткән. Акция барышында уны 1600 кеше алған, йәнә 1300 шприц-ручкалар район дауаханаларына ебәрелгән. Республика медицина учреждениеларына тапшырыласаҡ ҡорамалдар исемлегенә “Элта” компанияһы етештергән гликогемотестар ҙа (глюкозаһы артыҡ булған гемоглобинды билдәләүсе приборҙар) индерелгән. Башҡортостан Республикаһында шәкәр диабеты менән сирлеләрҙең хоҡуғын яҡлау буйынса төбәк йәмәғәт ойошмаһы менән берлектә “Берҙәм Рәсәй” төбәк бүлексәһе бындай ҡорамалдар менән Башҡортостан поликлиникаларын һәм дауаханаларын тәьмин итеүҙе ойоштора. 2010 йылда «Берҙәм Рәсәй» партияһы төбәктәрҙә балалар диализ үҙәктәрен асыу буйынса проект башларға ниәтләй, Башҡортостан төбәк бүлексәһе «Югория-мед» медицина страховкалау компанияһы менән берлектә уны ғәмәлгә ашыра башлаған да инде. Белорет, Бәләбәй һәм Сибайҙа «яһалма бауыр» аппараттары урынлаштырылған, ошондай уҡ аппараты Күмертауға алып барып тапшырыу ҙа планлаштырыла.
Әлеге ваҡытта «Берҙәм Рәсәй» илебеҙ тормошоноң һәр өлкәһен үҙ эсенә алған 40-ҡа яҡын проектты ғәмәлгә ашыра.


text:
Фото:
Эстонияның Палдиски ҡалаһы делегацияһы Башҡортостанға киләсәк
Фото:
8-14 октябрҙә Эстонияның Палдиски ҡалаһы делегацияһы Башҡортостанда буласаҡ, делегацияға Палдиски Ҡала йыйылышы рәйесе Николай Пичугов һәм ҡала мэры Каупо Каллас етәкселек итәсәк.
«Башинформ» агентлығына Башҡортостан Республикаһының Балтика төбәгендәге ЮНЕСКО эштәре буйынса комитеты вәкиле Рина Хәмитова хәбәр итеүенсә, делегация составына ҙур сәнәғәт предприятиелары һәм компаниялары вәкилдәре ингән. Эстония эшҡыуарҙары үҙҙәренең иҡтисади мөмкинлектәре менән таныштырасаҡ, Башҡортостанда берлектәге предприятие булдырыу мөмкинлектәрен тикшерәсәк. Визит сиктәрендә хеҙмәттәшлек итеү тураһында килешеүгә ҡул ҡуйыу планлаштырыла.
Иҫегеҙгә төшөрәбеҙ, ағымдағы йылдың июль айында Башҡортостан Республикаһының рәсми делегацияһы Эстонияға визит менән барғайны. Делегацияға БР Хөкүмәте Премьер-министры урынбаҫары Салауат Сәғитов етәкселек итте. Визит сиктәрендә Палдиски ҡалаһында тәүгә бизнес-форум ойошторолдо, унда иҡтисади хеҙмәттәшлек итеү планы, шулай уҡ ҡалала Салауат Юлаев исемендәге парк һәм башҡорт халҡының милли геройына арналған яңы музей булдырыу мөмкинлектәре тикшерелде.
Палдиски ҡалаһы делегацияһының Башҡортостанға визиты республика министрлыҡтары һәм ведомстволары, БР ЮНЕСКО эштәре буйынса комитеты, «Рәсәй терәге» Башҡортостан төбәк бүлексәһе, Палдиски ҡалаһы мэрияһы һәм «Салауат Юлаев» Балтика халыҡ-ара үҙәге ярҙамында ойошторола.


text:
Фото:
Мәскәү милләттәр йортонда Башҡортостан Республикаһы көнөнә арналған концерт үтте
Фото:
Мәскәү милләттәр йортонда Башҡортостан Республикаһы көнөнә арналған концерт үтте. Байрам Башҡортостан Республикаһының Рәсәй Федерацияһы Президенты янындағы Тулы хоҡуҡлы вәкиллеге ярҙамында Мәскәүҙәге «Башҡортостан яҡташтар берлеге» төбәк йәмәғәт ойошмаһы менән ойошторолдо.
Сарала сәләмләү һүҙе менән Башҡортостандың Мәскәүҙәге яҡташтар берлеге етәксеһе, Социалистик Хеҙмәт Геройы Тәлғәт Хурамшин, Башҡортостан Республикаһының Тулы хоҡуҡлы вәкиле урынбаҫары Шамил Тикеев, Мәскәү милләттәр йорто директоры урынбаҫары Александр Пономарь сығыш яһаны, тип хәбәр иттеләр Башҡортостан Республикаһының Мәскәүҙәге Тулы хоҡуҡлы вәкиллегенән.
Артабан Мәскәүҙә уҡыған студенттарға уҡыуҙа һәм фәнни-тикшеренеү эшмәкәрлегендә күрһәткән ҡаҙаныштары өсөн Башҡортостан Республикаһы Президенты стипендиаттары дипломдарын тапшырыу тантанаһы үтте. Улар араһында – Эльвина Кәлимуллина, Гөлфиә Ҡылысова, Гүзәл Хәмиҙуллина.
Кисәнең музыкаль өлөшөн һигеҙ йәшлек пианиносы Арыҫлан Мөхәмәтғәлиев асып ебәрҙе. Спиваков исемендәге Халыҡ-ара хәйриә фонды стипендиаты быйыл Ф.Шопен исемендәге Мәскәү музыка мәктәбенә уҡырға ингән.
Концертта күп йылдар эсендә тәүге тапҡыр Башҡортостан яҡташтар берлегенең үҙешмәкәр коллективтары сығыш яһаны. Улар иҫәбендә – Нәзирә Байегетова етәкселегендәге «Алтынай» халыҡ бейеүҙәре ансамбле. Шулай уҡ Мәскәүҙең юғары уҡыу йорттарында белем алған егеттәр берләшеп, ҡурайҙа уйнарға өйрәнгән. Концертта улар ҙа сығыш яһаны.
Сараны Рәсәйҙең атҡаҙанған артисы, Башҡортостандың халыҡ артисы Нәзифә Ҡадырова, йәш, әммә популярлыҡ яулап өлгөргән йырсы Рэдик Ефремов дауам итте.
Концерттан бер көн алда Башҡортостан Республикаһының Тулы хоҡуҡлы вәкиллегендә тантаналы сара үтте, унда Рәсәй Президенты Хакимиәтенән почетлы ҡунаҡтар, Сыуашстан Республикаһы, Ингушетия, Татарстандан вәкилдәр, шулай уҡ Бөйөк Ватан һуғышы һәм хеҙмәт ветерандары, Башҡортостан яҡташтар берлеге ағзалары ҡатнашты.


text:
Фото:
Йәрмәкәй ауылында яугир-интернационалистарға һәм локаль һуғыштарҙа ҡатнашыусыларға һәйкәл асылды
Фото:
Йәрмәкәй ауылында яугир-интернационалистарға һәм локаль һуғыштарҙа ҡатнашыусыларға мемориал асылды.
«Башинформ» агентлығына Йәрмәкәй районы хакимиәтенең мәғлүмәт-аналитика бүлеге баш белгесе Флорида Шакирова хәбәр итеүенсә, район өс яҡташын (Илмир Исхаҡов, Рифҡәт Ноғоманов, Сергей Стариков) – Афғанстанда, ике яҡташын (Александр Шивкин, Зинур Низамов) Чечняла юғалтҡан. Районда халыҡ уларҙы һәр саҡ иҫкә алһын өсөн, ә үҫеп килеүсе быуын тыныс ваҡыттын ҡәҙерен белһен өсөн барыһын да эшләйҙәр.
Яҙ көнө, Бөйөк Еңеүгә 66 йыл тулғанда, яугир-интернационалистарҙың һәм локаль конфликттарҙа ҡатнашыусыларҙың исемен мәңгеләштереү маҡсатында Йәрмәкәй ауылының Еңеү паркында мемориал төҙөргә ҡарар ителде. Шунда уҡ уның нигеҙ ташы һалынды.
Һәм бына ошо көндәрҙә мемориалды асыу тантанаһы үтте.
— Хәрби бурыстарын үтәп, беҙҙең егеттәр сит яҡта һәләк булды, — тине сарала ҡатнашыусы Дәүләт Думаһы депутаты Иршат Фәхретдинов. – Унда әлегә тиклем беҙҙең һалдаттарҙы ҙур ихтирам менән иҫкә алалар, уларҙың мәнфәғәттәрен яҡлағаны өсөн яугирҙарға рәхмәтлеләр. Үҙебеҙҙән һуң Афғанстанда үткәргән 10 йыл эсендә төҙөлгән 150 объект ҡалдырҙыҡ, халыҡ әлегә тиклем уларҙың әүмәтен күрә. Әммә Рәсәй яугирҙары Афғанстан еренә башҡа бер ҙә аяҡ баҫмаясаҡ.


text:
Өфөлә яҙыусы, музыкант һәм рәссамдар Шәйехзада Бабич исемендәге йәштәр премияһына лайыҡ булдыФото: автор фотоһы
Өфөлә яҙыусы, музыкант һәм рәссамдар Шәйехзада Бабич исемендәге йәштәр премияһына лайыҡ булды
Өфөлә яҙыусы, музыкант һәм рәссамдар Шәйехзада Бабич исемендәге йәштәр премияһына лайыҡ булдыФото: автор фотоһы
ӨФӨ, 2015 йыл, 9 октябрь. /«Башинформ» мәғлүмәт агентлығы, Ләйлә Аралбаева/.
Бөгөн Башҡортостан Хөкүмәте йортонда 2013-2014 йылдар өсөн әҙәбиәт, сәнғәт һәм архитектура өлкәһендә Шәйехзада Бабич исемендәге йәштәр премияһын тапшырыу тантанаһы булды.
Был юлы премияға журналист һәм яҙыусы Айгиз Баймөхәмәтов, рәссамдар Вера Фролова һәм Айгөл Ишбирҙина, шулай уҡ кларнетист, Мәскәү филармонияһы артисы Артур Нәзиуллин лайыҡ булды.
Премия яҙыусы, «Башҡортостан» гәзите хеҙмәткәре Айгиз Баймөхәмәтовҡа «Ҡалдырма, әсәй!» китабы өсөн бирелде.
«Әҙәбиәт йылында премия алыуым менән бик бәхетлемен. Эшемдә һәр саҡ өлкән ҡәләмдәштәремдең иғтибарын тойҙом, уларҙың кәңәштәренә ҡолаҡ һалдым. Республика Яҙыусылар союзының мине ошо премияға лайыҡ тип иҫәпләүе яуаплылыҡ өҫтәй. Үҙем етем үҫтем, бала саҡтан Өфөлә белем алырға хыялландым, әммә Хөкүмәт йортонда шундай абруйлы премия тапшырырҙар тип күҙ алдыма ла килтермәнем, — тине Айгиз Баймөхәмәтов. — Уҡыусыларымды яңы әҫәрҙәр менән ҡыуандырырға тырышасаҡмын».
Тиҙҙән уның «Ҡалдырма, әсәй!» повесы Мәжит Ғафури исемендәге Башҡорт драма театрында сәхнәләштереләсәк. Спектакль өҫтөндә режиссер Илсур Ҡаҙаҡбаев эшләй.
«Беҙҙең проект «Тыуған төйәктә ҡулға-ҡул тотоношоп» тип атала», — тип һөйләнеләр йәш рәссамдар Вера Фролова һәм Айгөл Ишбирҙина. — Республикабыҙҙы, тарихыбыҙҙы, тамырҙарыбыҙҙы, кешеләрҙе, тәбиғәтебеҙҙе башҡорт һәм рус ҡыҙы күҙлегенән күрһәтергә теләнек. Беҙ ғүмер буйына: уҡыуҙа ла, эштә лә, ижади сәфәрҙә лә бергә».
Билдәле кларнетист, Башҡортостандың атҡаҙанған артисы Артур Нәзиуллин Өфөлә тыуған. Ул Шәйехзада Бабич исемендәге премияға хәйриә проекттары һәм донъяла Башҡортостан мәҙәниәтенең абруйын күтәреүе өсөн лайыҡ булды.
«Башҡортостандың хеҙмәттәребеҙҙе баһалауы — минең өсөн ҙур хөрмәт. Был артабанғы үҫешкә яҡшы этәргес булыр, тип ышанам», — тип билдәләне Артур Нәзиуллин.
Шәйехзада Бабич исемендәге республика дәүләт йәштәр премияһы 1995 йылдан алып тапшырыла. Әлеге ваҡытта премияның күләме 150 мең һум тәшкил итә.


text:
Сүп-сар яндырыу 600 мең һумға төшкән
БР Тәбиғәттән файҙаланыу һәм экология министрлығы хеҙмәткәрҙәре прокуратура вәкилдәре менән берлектә республика биләмәһен тикшереү барышында сүп-сар яндырыуҙың йөҙҙән ашыу осрағын асыҡлаған. Тәбиғәтте һаҡлау ҡануниәтен боҙоусыларға дөйөм алғанда 600 мең һумға яҡын штраф һалынды, тип хәбәр иттеләр министрлыҡтың матбуғат хеҙмәтендә.
Иң күп ҡағиҙә боҙоуҙар Әбйәлил, Белорет, Ҡариҙел һәм Шишмә райондарында, йәнә Белоретта, Бөрөлә һәм Нефтекамала теркәлгән.
Республиканың Тәбиғәттән файҙаланыу һәм экология министрлығында билдәләүҙәренсә, ҡалдыҡтарҙы яғыу осраҡтарын асыҡлау буйынса рейдтар дауам ителәсәк. Ҡалдыҡтарҙы яғыу «Атмосфера һауаһын һаҡлау тураһында»ғы федераль законды тупаҫ боҙоу иҫәпләнә. Сүп-сарҙы бының өсөн махсус билдәләнгән сүплектәргә һәм полигондарға сығарып түгеү урынына урындағы халыҡ бик йыш ҡалдыҡтарҙы яғырға тырыша, был иһә һауаның бысраныуына килтерә. Сүп-сар янғанда һаулыҡ өсөн зарарлы матдәләр, шул иҫәптән диоксиндар барлыҡҡа килә.
Белешмә өсөн: ҡалдыҡтар менән эш иткәндә экологик талаптарҙы күҙәтмәгән физик шәхестәргә бер-ике мең һум күләмендә штраф һалына. Вазифалы кешеләр – 10-20 мең, юридик шәхестәр 100-250 мең һум түләргә тейеш. Бынан тыш, суд ҡарары буйынса 90 тәүлеккә тиклем эшмәкәрлекте туҡтатып тороуҙары ла ихтимал.


text:
Юлдаш навигация технологияларын индереүгә республикала 1,5 млрд һум самаһы сарыф ителәсәк
Алдағы дүрт йылда Башҡортостанда ГЛОНАСС технологияларын индереүгә 1,5 миллиард һум тиерлек аҡса йүнәлтеләсәк. «Башинформ» агентлығының әүәлерәк хәбәр итеүенсә, республика Хөкүмәте менән 2012-2015 йылдарға «Башҡортостан Республикаһын социаль-иҡтисади йәһәттән үҫтереү маҡсатында ГЛОНАСС юлдаш навигация технологияларын ҡулланылышҡа индереү» айырым маҡсатлы программаһы раҫланды.
— Программаны финанслау күләме 1,496 млрд һумдан ашасаҡ, шул иҫәптән республика бюджетынан 442,4 млн һум бүленәсәк, — тип билдәләнеләр БР Хөкүмәтенең матбуғат хеҙмәтендә.
Ошо программа сиктәрендә пассажирҙар, йөк ташыу һәм ауыл хужалығы транспортының 80 проценттан да кәм булмаған өлөшө, шулай уҡ полиция, Ғәҙәттән тыш хәлдәр министрлығы, «тиҙ ярҙам» кеүек ашығыс хеҙмәттәрҙең махсус транспорты ГЛОНАСС системаһы менән йыһазландырыласаҡ.
Төҙөлөш, геодезия, кадастр эштәрен башҡарыу өсөн төбәк территорияһының 80 проценты ГЛОНАСС база станциялары селтәрҙәре менән солғап алынасаҡ.


text:
Анкарала төрки телле журналдар вәкилдәре йыйылды
Төркиәнең баш ҡалаһы Анкарала Евразия Яҙыусылар союзы һәм Халыҡ-ара төрки мәҙәниәт ойошмаһы (ТӨРКСОЙ) тарафынан ойошторолған төрки телле журналдар вәкилдәренең осрашыуы үтә. Форум эшендә «Ағиҙел» журналының шиғриәт һәм әҙәби тәнҡит бүлеге мөхәррире, филология фәндәре докторы Фәнил Күзбәков ҡатнаша, ул Башҡортостандың әҙәбиәт тормошонда журналдың роле тураһында доклад менән сығыш яһаны. Ултырыштарҙа хеҙмәттәшлек, берлектәге эшмәкәрлек, алмаш номерҙар сығарыу, әҙәби әҫәрҙәр конкурстары мәсьәләләре тикшерелә.


text:
Республикала Сыуашстан мәҙәниәте көндәре башланды
Башҡортостанда Сыуашстан мәҙәниәте көндәре башланды. 30 майҙан 1 июнгә тиклем Өфө, Стәрлетамаҡ ҡалаларының, Бишбүләк, Ауырғазы райондарының театр һәм мәҙәниәт һарайы сәхнәләрендә спектаклдәр, концерт программалары күрһәтелә, музей һәм китапханаларҙа күргәҙмәләр һәм презентациялар ойошторола. Шулай итеп, бөгөн Стәрлетамаҡта Сыуашстандың К.Иванов исемендәге «Ялта» дәүләт академия драма театрының спектакле күрһәтелә. Саҡмағош районында Сыуашстан дәүләт академия йыр һәм бейеү ансамбле концерты үтә.
31 майҙа Өфөлә үтәсәк «Нарспи» беренсе сыуаш мюзиклы премьераһы республикала Сыуашстан мәҙәниәте көндәренең төп ваҡиғаһы буласаҡ. Мюзикл Башҡортостандың Бәләбәй районы Ыҫлаҡбаш ауылында тыуған сыуаш әҙәбиәте классигы Константин Иванов әҫәре буйынса ҡуйылған. Сыуашстанда спектакль һуңғы йылдарҙың сағыу ваҡиғаларының береһенә әүерелде.
Мәҙәниәт көндәрендә Сыуашстандың 300-гә яҡын сәнғәт эшмәкәре ҡатнаша. Бындай сараны үткәреү беҙҙең төбәктә милли мәҙәниәттәрҙең үҫешенә, Сыуашстан менән Башҡортостан араһында бәйләнештәрҙе нығытыуға булышлыҡ итәсәк, тип иҫәпләй ойоштороусылар. Һуңғы тапҡыр Башҡортостанда Сыуашстан әҙәбиәте һәм мәҙәниәте көндәре 1982 йылда үткәрелгәйне.


text:
Өфөлә киләһе ял көндәре Фәйзи Ғәсҡәров исемендәге халыҡ бейеүе ансамбленең ике концерты үтәсәк
Өфөлә киләһе ял көндәре Фәйзи Ғәсҡәров исемендәге дәүләт академия халыҡ бейеүе ансамбле артистары ике концерт менән сығыш яһаясаҡ. Коллективтың 70 йыллығына арналған концерттар Конгресс-холлдың Концерт залында үтәсәк.
Ансамблдең байрамса программаһына күп милләтле Башҡортостандың һәм донья мәҙәниәтен сағылдырған бейеүҙәр индерелгән. Тамашасыларға “Биҙрәләр менән боронғо башҡорт бейеүе”, “Ете ҡыҙ”, “Бөркөтстан”, “Сәскә ат, Башҡортостаным!” , “Башҡортостан йәшлеге” , Хәшим Мостаевтың “Шаян ҡыҙҙар” кеүек хореографик композицияларын, молдаван, татар, рус, ҡалмыҡ, белорус халыҡтарының бейеүҙәрен ҡарарға мөмкин буласаҡ.
Хәтерегеҙгә төшөрөп үтәбеҙ, күптән түгел танылған ансамбль Мәскәү ҡалаһында гастролдәрҙә йөрөп ҡайтты. Петр Чайковский исемендәге концерт залында уҙған юбилей байрамында Рәсәй Федерацияһы мәҙәниәт министры Александр Авдеев ҡатнашты.
Был көндө республика бейеүселәрен юбилей менән Игорь Моисеев исемендәге дәүләт академия халыҡ бейеүҙәре ансамбле, “Березка” дәүләт хореография ансамбле, М.Е.Пятницкий исемендәге дәүләт академия рус халыҡ хоры, А.В. Александров исемендәге Рәсәй Армияһы йыр һәм бейеү ансамбле ҡотланы.


text:
Өфөлә уҡытыусыларҙың август кәңәшмәһе асылды Фото: Андрей Старостин
Өфөлә уҡытыусыларҙың август кәңәшмәһе асылды
Өфөлә уҡытыусыларҙың август кәңәшмәһе асылды Фото: Андрей Старостин
ӨФӨ, 2016 йыл, 8 август. /«Башинформ» мәғлүмәт агентлығы, Эльмира Сабирова/.
Өфөлә уҡытыусыларҙың август кәңәшмәһе эш башланы. Биш көнгә иҫәпләнгән ҙур кәңәшмә дүшәмбе, 8 августа, баш ҡалалағы 159-сы урта дөйөм белем биреү мәктәбендә асылды. Шулай уҡ был көндә кәңәшмәлә ҡатнашыусыларҙы 45-се мәктәптә, 39-сы һәм 3-сө гимназияларҙа ҡаршы алалар. Ошо дөйөм белем биреү учреждениеларының һәр береһендә кәңәшмә билдәле бер тема буйынса үтә.
Тикшереләсәк мәсьәләләрҙең диапазоны киң: «Хәҙерге заман уҡытыусыһының һөнәри үҫеш системаһы» темаһы буйынса фекер алышыу майҙансығы, мәктәптең электрон белем биреү мөхитен булдырыу, физика-математика фәндәрен уҡытыу буйынса оҫталыҡ дәрестәре. Дөйөм алғанда, бөгөнгө көндөң темаһы дөйөм белем биреүгә арналған.
Шишәмбе, 9 августа, кәңәшмәлә ҡатнашыусылар инклюзив, 10-да өҫтәмә һәм мәктәпкәсә белем биреү тураһында һөйләшәсәк. 11 августа былтырғы уҡыу йылы йомғаҡтары буйынса мәғариф идаралығы етәкселәре менән эшлекле кәңәшмә үткәрелә. Эш республика етәкселеге, юғары уҡыу йорттары ректорҙары, башланғыс һәм урта һөнәри белем биреү учреждениелары директорҙары, хакимиәт башлыҡтары, уларҙың социаль мәсьәләләр буйынса урынбаҫарҙары, профсоюз ойошмалары рәйестәре, ҡала һәм райондарҙың халыҡ мәғарифы бүлеге етәкселәре ҡатнашлығындағы пленар ултырыш менән тамамлана. Сара йома, 12 августа, Конгресс-холда көндөҙгө сәғәт 2-лә башлана. Көндөң тәүге яртыһында баш ҡаланың белем биреү учреждениеларына барыу ҡаралған.
Август кәңәшмәһенең тулы программаһы Башҡортостан Мәғариф министрлығының сайтында баҫылған.